
AZ ERŐDÍTMÉNYEK 
FELTÁRÁSA

 „Lásd, én a mai napon népek és országok fölé rendellek, hogy gyomlálj és irts, pusztíts és rombolj, építs és plántálj!” (Jeremiás 1,10)
„Mert a mi harcviselésünk fegyverei nem a húsból valók. Ellenkezőleg! Isten által hatnak és arra képesek, hogy erősségeket romboljanak le, okoskodásokat bontsanak le, továbbá minden magaslatot lerontsanak, amely Isten ismerete ellen felemelkedik, sőt fogollyá tesznek minden gondolatot, hogy Krisztusnak engedelmeskedjék,” (2. Korinthus 10,4-5)

„Mi az erős, Istentől kapott eszközeinket használjuk arra, hogy szétzúzzunk hibbant filozófiákat, és ledöntsük az Isten igazsága ellen emelt korlátokat, hogy minden szabad gondolatot, érzelmet, és indítékot egy Krisztus által formált életvitelben illesszünk össze.” („Az üzenet” című modern nyelvezetű Biblia nyomán)
BEVEZETÉS

Van egy veszélye annak, ha sebzettségünkről beszélünk. Azzal járhat, hogy inkább a fájdalmainkra koncentrálunk, mint Isten gyógyító képességére. Ez egy „áldozat”- mentalitást teremthet, mely által elhisszük, hogy minden problémánknak mások az okozói. Nem a hiba-és-felelősség megközelítést állítjuk a középpontba, hanem az ok-és-okozati összefüggést. Mindig a Keresztet kell a középpontban tartanunk.

Nem az a célunk, hogy felmagasztaljuk az erődítményeket, vagy hogy hitelt adjunk azoknak. Ez csak felfújná azokat, és azt a látszatot keltené, hogy makacs ellenszegüléssel befolyásolják életünket. A mi célunk az, hogy napvilágra hozzuk, amint felismerjük, hogy az erődítmények mennyire mélyen gyökereznek bennünk, hogyan lopják el tőlünk Isten életét, hogyan adjuk eredményesen halálra azokat, és azután hogyan kezdjünk Jézussal egy új feltámadott életet.

A LEGÚJABB TANULMÁNYOK FELTÁRTÁK, HOGY:
Az amerikaiak 58%-a enyhe vagy mérsékelt lelki zavarokkal küszködik
24%-uknak mérsékelt vagy súlyos lelki zavaraik vannak
Az ország lakosságának 82%-a érzelmileg beteg

AZ ÉRZELMI ÉRETLENSÉG JEGYEI ÉS AZ ÉRZELMILEG 
EGÉSZSÉGTELEN JELLEMVONÁSOK
	· Önzés

· Élvezethajhász gondolkodásmód

· Álom vagy fantáziavilágban töltött élet

· Romboló magatartásra való hajlam

· Felelőtlenség

· A tettek következményeinek semmibevétele

· Önfegyelem hiánya

· Krónikus depresszió

· Fóbiák
	· Megkötözöttségek

· Képtelenség az alkalmazkodásra

· A valóságról alkotott torz nézetek

· Aggodalmaskodás

· Bomlasztó magatartás

· Kényszerek

· Krónikus kapcsolatzavarok

· Viselkedési zavarok: „nem bízok, nem beszélek, nem érzek”


Ezen jellemvonások legtöbbje arról tanúskodik, hogy az emberek életük során szeretethiányban szenvednek. Lehet, hogy egész életükön át szerették őket, azonban ez a szeretet nem jutott úgy kifejezésre, hogy kielégítse szükségleteiket, és ez sebet ütött rajtuk. A megsebzettség gátolja az ember szeretet-elfogadó és szeretet-adó képességét. Ez ellopja az életerőt, az érzelmi és fizikai erőforrásokat. Az emberek oly sok időt, és energiát fordítanak a fájdalom leküzdésére, vagy arra, hogy elrejtőzzenek az önvédelem falai mögé, hogy nem marad semmi családjaik vagy mások számára.

„Mert nincsen nemes fa, mely romlott gyümölcsöt teremne, meg romlott fa sincsen, mely nemes gyümölcsöt teremne. Hiszen minden egyes fát a maga gyümölcséről lehet felismerni. Mert a tövisről nem szednek fügét, sem a csipkebokorról szőlőfürtöket. A jó ember szívének jó kincséből hoz elő jót, és a rossz a rosszból hozza elő a rosszat. Mert a száj azt beszéli, amitől túlárad a szív.” (Lukács 6,43-45)
JÓ GYÜMÖLCS – JÓ GYÖKÉR!

ROSSZ GYÜMÖLCS – ROSSZ GYÖKÉR!

Helyzetünk Krisztusban:
„Ezért ha valaki Krisztusban van, új teremtés az: a régi elmúlt, és íme: új jött létre.” (2. Korinthus 5,17)

Megtapasztalásunk Krisztusban:
„Mi pedig mindannyian, míg felfedett arccal visszatükrözzük az Úr dicsőségét, dicsőségről dicsőségre átváltozunk úgy, ahogy az Úr Szel-leme hat.” (2. Korinthus 3,18)

Máté 13,24-30
A „KONKOLY A BÚZA KÖZÖTT” ELV

„…Hadd nőjön együtt mind a kettő az aratásig…”

„Minden palántát, amelyet nem az én mennyei Atyám ültetett, ki fognak gyomlálni.” (Máté 15,13)
A HÚSTEST EREJE

„mert amit teszek, nem értem, mert gyakorlatilag nem azt teszem, amit akarok, hanem azt teszem, amit gyűlölök, ha pedig amit nem akarok, azt teszem, egyetértek a törvénnyel, hogy (eszményi) jó, de már nem én viszem azt véghez, hanem a bennem lak(oz)ó (otthonra lelt) bűn, mert tudom, hogy nem lakik bennem, azaz a (hús)testemben jó, mert kész vagyok akarni, de az eszményi(szépe)t véghezvinni nem bírom, mert nem azt teszem, amit akarok, a jót, hanem amit nem akarok, a rosszat, azt gyakorolom, ha pedig amit nem akarok, azt teszem, már nem én viszem véghez, hanem a bennem lak(oz)ó bűn,” (Róma 7,15-20)
AZ OK: SOK PROBLÉMÁNK A NEGATÍV VAGY ROMBOLÓ GONDOLKODÁSMÓDDAL KEZDŐDIK

„Mert mindenkit a saját kívánsága kísért, amely csalogatja és édesgeti.” (Jakab 1,14)
AZ EREDMÉNY: A negatív gondolkodás bűnt szül.

„Azután, amikor a kívánság megfogan, vétket (bűnt) szül, a vétek (bűn) pedig amikor végbemegy, halált hoz létre.” (Jakab 1,15)

„A kísértés, hogy megadjuk magunkat a gonosznak kizárólag tőlünk ered. Csak saját bujaságunk csábító, romlott felgerjedését okolhatjuk. A vágyak megfogannak, és világra jön a BŰN!” (Jakab 4,14-15 - „Az üzenet” című modern nyelvezetű Biblia nyomán)

A Jakab 4,1-ben láthatjuk, hogy a legtöbb nehézség forrása kapcsolatainkban: „Honnan vannak a háborúságok és a harcok közöttetek? Nem onnan-e, hogy kéjvágyak háborognak (harcot vívnak) a tagjaitokban?”
A hústest ereje jóval túlszárnyalja az ördög erejét szellemi növekedésünk, és érettségünk hátráltatására nézve. A sátán már legyőzött ellenség. Egyedüli ereje megtévesztési képességében rejlik. Nem több erőre és hatalomra van szükségünk ahhoz, hogy érettekké váljunk az Úrban, hanem több fényre. Több igazságra van szükség azokon a területeken, ahol még nem láttuk megnyilvánulni Krisztus engedelmességét életünkben.
A KAPCSOLATBELI PROBLÉMÁK FORRÁSAI:

1. SÉRÜLÉS
Pld. 17,22:
„A vidám (örvendező) szív a legjobb gyógyszer (jó gyógyítást ad – IMIT), de a levert (bánatos, nyomott, depressziós) szellem a csontokat is kiszárítja.”
Pld. 18,8.
„A rágalmazó (suttogó) szavai úgy hatolnak be a lelkünkbe, mint ahogyan a jó falat, a test belsejébe.”
Pld. 18,14:
„Az ember szelleme elviseli (elbírja) a szenvedést (betegséget), de a levert (bánatos, nyomott, depressziós) szellemet ki tudja elhordozni (elviselni)?”

2. NEGATÍV GONDOLKODÁSMÓDOK
Pld. 23,7a:
„Mert olyan az, mint a hajszál a torokban. Az irigy ember falatja hányásra ingerel, úgy mint a torokba tévedt hajszál.” (a görög alapján kiigazított héber szöveg szerint)
Jób 3,25:
„Mert amitől rettegve rettegtem, az utolért, és amitől féltem, az jött rám.”
Hóseás 4,5:
„Elpusztul az én népem, mert nincsen benne (Isten-)ismeret…”
3. BŰN
Róma 7,17:
„de már nem én viszem azt véghez, hanem a bennem lak(oz)ó (otthonra lelt) bűn…”

Jakab 1,14-15:
„Mert mindenkit a saját kívánsága kísért, amely csalogatja és édesgeti. Azután, amikor a kívánság megfogan, vétket (bűnt) szül, a vétek (bűn) pedig amikor végbemegy, halált hoz létre.”
Jakab 4,1:
„Honnan a háborúk, honnan a harcok köztetek? Nem innen van-e? Nem tagjaitokban harcoló kéjvágyaitokból jönnek-e?”
4. SÖTÉTSÉG
1. Ján. 1,5-7:
„Az az üzenet, melyet tőle hallottunk és veletek tudatunk, a következő: Isten világosság, és nincs benne semmi sötétség. Ha azt mondanánk, hogy közösségben vagyunk vele, és a sötétségben járnánk, hazudnánk, és nem cselekednénk őszintén (igazságot). Ha ellenben világosságban járunk, ahogy ő világosságban van, közösségben vagyunk egymással, és Fiának, Jézusnak vére megtisztít bennünket minden vétektől (bűntől).”

1. Ján. 2,10-11:
„Aki testvérét szereti, a világosságban marad, s nem botolhatnak meg benne az emberek. De aki gyűlöli testvérét, a sötétségben van, a sötétségben jár, és nem tudja hová megy, mert a sötétség vakká tette a szemét.”
5. A DÉMON BIRODALMA
Apcs. 10,38:
„a názáreti Jézust miként kente fel Isten Szent Szellemmel és hatalommal, aki szerte járt, jót tett és meggyógyított mindenkit, akik az ördög hatalma alatt voltak, mivelhogy Isten volt ővele”

„tudtok a Názáretből való Jézusról, hogy hogyan kente fel őt Isten Szent Szellemmel és hatalommal, őt, aki jót cselekedve széjjeljárt és meggyógyította mindazokat, akiket a vádló a maga hatalma alá kényszerített, Isten volt ugyanis vele.”

Efézus 6,12:
„mert a mi küzdelmünk nem vér és hús ellen folyik, hanem a mostani sötétségnek fejedelemségei, fennhatóságai és világuralkodói ellen, a rosszaság szellemi lényei ellen, kik a mennyeiekben vannak.”


„Mivelhogy a mi küzdelmünk nem vér és hús(test)ellen van, hanem a fejedelemségek ellen, a teljhatalmak ellen, e sötétségnek világuralkodói ellen, a gonoszság szellemi lényei ellen az egeken túl(iakban).”


„hiszen látjátok, hogy nem vérrel és hústesttel birkózunk, hanem a főségekkel, a hatalmakkal, e sötét világrend méltóságaival, a gonoszság mennyei régiókban munkálkodó szellemi lényei ellen.”


„Hiszen mi nem emberek ellen harcolunk, hanem szellemi természetű uralkodók és fejedelmek ellen, a jelenlegi sötét világot irányító hatalmas és gonosz szellemek ellen, akik a magasságban vannak.”
MIK AZ ERŐDÍTMÉNYEK?

„Mert a mi harcviselésünk fegyverei nem a húsból valók. Ellenkezőleg! Isten által hatnak és arra képesek, hogy erősségeket romboljanak le, okoskodásokat bontsanak le, továbbá minden magaslatot lerontsanak, amely Isten ismerete ellen felemelkedik, sőt fogollyá tesznek minden gondolatot, hogy Krisztusnak engedelmeskedjék,” (2 Korintus 10,4-5)

Az okoskodás vagy fantáziálás szó a görög nyelvben érvelést, gondolatokat és képzelődést jelent, melyek megelőzik és meghatározzák viselkedésünket.

A bibliai időkben az erődítmény egy falakkal és védelmi művekkel megépített erőd volt, amely védelmet nyújtott az ellenséggel szemben. Rendszerint hegytetőre építették azokat, ezért a támadóknak fel kellett mászniuk arra, hogy elérjék az erődöt. Ezek közül némelyek a hegygerincen vagy a hegyoldalban található barlangok és vájatok voltak, mások pedig megerősített városok az ellenség legyőzésére. Az ellenséges támadók ostromgépeket állítottak fel, hogy szikladarabokat hajítsanak a falakra és a kapukra azzal a céllal, hogy megtalálják a gyenge pontokat. Gyújtóbombákat repítettek a falakon belülre, hogy pusztítsanak és romboljanak.
AZ ERŐDÍTMÉNYEK MEGHATÁROZÁSAI
„Gondolatok gyűjteménye, ami ellentétben áll azzal, amit Isten kijelentett magáról” - Mike Bickle 
„A gondolat erődítményei” - Francis Frangipane 
„A gondolat szokásrendszerei” - John Sanford
AZ ERŐDÍTMÉNYEK JELLEMVONÁSAI

· Az erődítmények a lelki területen meglévő gondolatok szokásrendszerei: az értelmünkben, akaratunkban, érzelmeinkben és személyiségünkben. Mivel a lelkünk mélyen rejtőznek, képesek arra, hogy életünket negatív gondolkodási minták szerint befolyásolják.

· Az erődítmények szokásokból eredő hazugságok, melyeket belső lényünk legmélyén magunkhoz öleltünk. Hazugságok és féligazságok alapjaira épültek, gondolaterőddé váltak, amelyek befolyással vannak arra az igazságra, hogyan reagálunk Isten bennünk megnyilvánuló jellemére.

· Az erődítmények olyan szellemi gondolat-erődök, ahol a démoni erők elrejtőzhetnek, és védelmet találhatnak. Gondolatvilágunk bármely sötét területe nyitott ajtó a démoni tevékenységek előtt. A sátán a sötétségben munkálkodik, Isten viszont a világosságban.

· Az erődítmények Isten ismerete fölé emelik magukat, és a démoni erőknek biztonságos helyet biztosítanak értelmünk, akaratunk, érzelmeink és személyiségünk befolyásolására.

· Az erődítmények helytelen indítékok és viselkedésformák, amelyek óvják és védik a hústest szerint járó embert.

· Az erődítmények annyira el lehetnek rejtve lelkünkben, hogy nem ismerjük fel, nem azonosítjuk azokat bűnként, hanem úgy állunk hozzájuk: „Én mindig ilyen voltam, ilyen a családom is. Ez az én kulturális és etnikai hátterem. Hogyan várhatom el, hogy bármiben is különbözzek?”
· Az erődítmények távol tarthatják az embert a bűnbánat megtapasztalásától és az Úr keresésétől, hogy Ő megtörje a bennük rejlő, szokásból eredő gondolati vagy érzelmi erődöt.

· Az erődítményeknek van egy beteg magjuk vagy központjuk, ami olyan, mint a kelés az ember testén. Innen kifacsart gondolatokat és érzelmeket bocsáthatnak ki a lélek teljes területére.
Jézus azt mondta a János 14,30-ban, hogy: „...nem sokat beszélek már veletek, mert jön e világrendszer fejedelme, és bennem nincs semmije (nem birtokol bennem talpalatnyi területet sem).” „Jézusban nem voltak elrejtett hazugságok, helytelen viselkedésformák, tisztátalan indítékok, vagy rossz szokások, melyeket a sátán nyitott ajtóként tudott volna felhasználni élete befolyásolására.

„ami hústestből van nemzve (amit hústest hoz létre), hústest az, ami Szellemből jön létre, szellem az.” (János 3,6)
SZOKÁS

Egy olyan sűrűn ismételt cselekedet, hogy az önkéntelenné (kényszeressé) válik. Valahányszor végrehajtjuk a cselekedetet, az elme nem hoz új döntést.
· A szokásoknak önálló „életük” van
· A szokásokat olyan döntések sorozata hozza létre, melyek életrehívják a szokást
· A szokásoknak saját „hangjuk” van és egyfolytában szólnak hozzád
· Nem minden szokás démoni természetű

Isten saját képére teremtett bennünket, és képességet adott arra, hogy döntések sorozata révén életet szüljünk. A világrahozott életet szokásnak hívjuk.

Példák: kávé, üdítők, tea, cigaretta, cukor, fagylalt vagy különböző ételek

„A szokások erőteljes tényezők az életünkben.... Jellemünk alapjában véve szokásainkból tevődik össze. Ahogy a szállóige mondja: 'vess gondolatot, tettet aratsz; vess tettet, szokást aratsz; vess szokást, jellemet aratsz; vess jellemet, sorsot aratsz.’” – Steven Convey a Hatékony emberek hét szokása nyomán
AZ ELMEBELI ERŐDÍTMÉNYEK MÖGÖTT MEGHÚZÓDÓ CÉLOK

· Negatív gondolatokat hoznak létre bennünk, annak megakadályozására, hogy szeretetet adjunk vagy elfogadjunk.

· Korlátozzák ismereteinket Istenről.

· Csőlátást adhatnak, hogy ne tudjuk megkülönböztetni a rosszat a jótól.

· Formálják értékrendünket, hogyan értékelünk és kezelünk másokat.

· Eltorzítják a fontossági sorrendet életünkben.

· Gyakran akadályoznak bennünket abban, hogy befogadjuk az igazságot és igazságban járjunk.

· Megnehezíthetik az egyenes gondolkodást azzal, hogy hamis érzések és érzelmek által védelmezik gyenge pontjainkat.

· Negatív üzeneteket továbbítanak lelkünknek.

· Negatív következtetések levonására késztetnek bennünket emberi kapcsolataink terén.

· Olyan dolgok megtételére késztetnek bennünket, amelyeket nem akarunk megtenni. (Róma 7,15.19-20)
Amikor gondolataink folyamatosan a félelemérzéseken, bizonytalanságon, hitetlenségén, bujaságon, uralkodáson, versengésen, nyugtalanságon, keserűségen, neheztelésen, kritizáláson, meg nem bocsátáson vagy szokásból eredő bűnökön nyugszanak, egy erős megtévesztő, erődítményhez hasonlítható hatalom kezd el felépülni bennünk. Ezután hústestünk ezen reakciói automatikusan előjönnek a gondolatok bennünk felépült szokásrendszeréből.

Ameddig ezek a szokásokon alapuló hazugságok nincsenek „gyökerestől kiszakítva, kitépve, eltávolítva, és megsemmisítve”, nehéz lesz Szellemben járni és nyilvánvalóvá tenni Krisztus jelenlétét életünk ezen területein.
Isten megváltoztatta szívünket, 
mi keresztrefeszítjük szokásainkat!

Támadó állásba kell helyezkednünk, hogy megszabaduljunk az erődítményektől. 

Isten megváltoztatja a szívünket! Mi megváltoztatjuk szokásainkat!

„...Minden ember hazug.” (Zsoltárok 116,11)

„Álnokabb (mélyebb) a szív mindennél, és kóros (gyógyíthatatlan) az, ki tudná kiismerni?!” (Jeremiás 17,9)
„A tévedéseket ki veheti észre? Tisztíts meg titkos bűneimtől, és a kevélységtől (büszkeségtől) mentsd meg szolgádat, ne uralkodjon rajtam. Akkor szeplőtlen leszek, s a nagy vétektől tiszta maradok.” (Zsoltárok 19,13-14)

„A feltételezésen ALAPULÓ BŰNÖK azok, amelyeket akkor követünk el, amikor azt feltételezzük, hogy viselkedésünk elfogadható Isten számára, holott valójában sérti Őt. Isten nem tárja fel ezeket a bűnöket nekünk, csak akkor, ha magunktól döntünk úgy, hogy megalázzuk magunkat, és hívjuk Istent, hogy vizsgálja meg jellemünket és indítékainkat.” (Derek Prince)

Ritkán vesszük észre, hogy tetteinket, indítékainkat, és szavainkat mennyire gyakran befolyásolják a büszkeség, hiábavalóság, uralkodás és/vagy az a szükséglet, hogy mások szeressenek és elfogadjanak bennünket. Gyakran nem a tudatos tudatállapotunk határozza meg szavainkat és tetteinket. Nagyon gyakran „elménk szelleme” (Efézus 4,23) vagy a tudatalatti értelmünk befolyásol bennünket.

Negatív gondolkodásunk életünk során elválaszt minket Isten szeretetétől és attól, hogy másokat szeressünk és másoktól szeretetet kapjunk.

Tanulmányok feltárták, hogy az átlagemberek 80%-ának gondolkodása negatív és csak 20%-uké pozitív. Isten szeretet és világosság. Az Ő gondolkodása mindig pozitív. A sátán viszont a vádló és hazug. Az ő gondolkodása mindig negatív. Ha gondolkodásunk csak 51%-ban hajlik a negatív oldal felé, az erődítményeknek akkor is túl nagy a befolyása életünk felett. Ellopják hitünket, energiánkat és erőforrásainkat. Kevés marad nekünk, amit másoknak adhatnánk.

ÚJÍTSUK MEG ELMÉNKET - Tudatos gondolataink tetteink és viselkedésünk 12%-át teszi ki.

„és nehogy hozzáidomuljatok ehhez a világkorszakhoz, hanem gondolkozás(mód)otok megújulásával alakuljatok át úgy, hogy megvizsgáljátok, mi Isten akarata, mi az ami jó, kedves és tökéletes” (Róma 12,2)

Újítsuk meg „elménk SZELLEMÉT” – Tudatalatti gondolataink tetteink és viselkedésünk 88%-át teszi ki.

„Vessétek le a régi élet szerint való óembert, aki csalárd és gonosz kívánságok miatt megromlott; újuljatok meg lelketekben és elmétekben, öltsétek fel az új embert, aki Isten tetszése szerint valóságos igazságban és szentségben teremtetett.” (Efézus 4,22-24)

AZ ERŐDÍTMÉNYEK
ALAPJAI

„Miért hívtok pedig engem (úgy): Uram, Uram, ha nem teszitek (meg), ami(ke)t mondok? Mindenki, aki hozzám jön, és meghallgatja szavaimat és tettekre is váltja, megmutatom néktek, kihez hasonló. Hasonló a házépítő emberhez, aki le-ásott és mélyre hatolt, és a kősziklára rakta az alapot, amikor jött az árvíz, a folyó árja nekivágódott annak a háznak, de nem bírta megingatni, mert kitűnő (biztos) alapra épült. Aki pedig meghallgat, de nem váltja tettre, ahhoz a házépítő emberhez hasonló, aki (minden) alap nélkül a földre építette házát, és amikor a folyam árja nekizúdult, mindjárt összeomlott, és romhalmazzá vált.” (Lukács 6,46-49)

Sok keresztyén élete számos területen nagyon érettnek látszik. Azonban próbák, kísértések, vagy viharos körülmények közepette elbuknak, negatívan reagálnak az őket próbáratevő körülményekre. Nézzük meg az erődítmények alapjainak felépítését, hogy napvilágra hozzunk olyan további dolgokat, amelyek már évek óta rejtőzhetnek a lelkünk mélyén.
AZ ERŐDÍTMÉNYEK BENSŐNKBEN VALÓ FELÉPÜLÉSÉNEK ÁLTALÁNOS MÓDOZATAI

1. AZ ERŐDÍTMÉNYEK ELŐDEINK BŰNEIN KERESZTÜL ÁTÖRÖKÍTHETŐK NEMZEDÉKRŐL – NEMZEDÉKRE
„...és az atyák vétkét (bűnét) megtorlom gyermekeiken, és azok harmadik és negyedik nemzedékén, akik gyűlölnek engem!...” (2 Móz. 20,5; 34,7; 4 Móz 14,18; 5 Móz 5,9)

Minden, részünkről engedelmesen meghozott döntésünket öröklik gyermekeink. Ugyanígy Örökölhetik az engedetlenül hozott döntéseinket is. Minden olyan választás arra nézve, hogy a világosságban járunk, és minden olyan választás arra nézve, hogy sötétségben járunk, befolyásolják gyermekeink életét.

Sokszor az erődítmények pusztán a tény folytán épülnek fel bennünk, hogy az apai házban élünk. Lehet, hogy nincs nyilvánvaló sérülésünk, mégis azt látjuk, hogy későbbi felnőtt éveink során apáink ugyanazon bűnös, pusztító életmódját folytatjuk.

Példák: 
- A szem bűnös kívánsága az emberekben.

- Az ember azon szükségletének nyilvánvaló hiánya, hogy szeretetet adjon vagy kapjon.

- Egy olyan ember, aki nem fejezi ki érzelmeit, és csak elméjének erőforrásaiból táplálkozik.
2) Az ERŐDÍTMÉNYEK AZ ÁLTALUNK KAPOTT MÉLY SÉRÜLÉSEKBŐL ÉS SEBEKBŐL ÉPÜLHETNEK FEL

Pld. 17,22:
„A vidám (örvendező) szív a legjobb gyógyszer (jó gyógyítást ad – IMIT), de a levert (bánatos, nyomott, depressziós) szellem a csontokat is kiszárítja.”

Pld. 18,14:
„Az ember szelleme elviseli (elbírja) a szenvedést (betegséget), de a levert (bánatos, nyomott, depressziós) szellemet ki tudja elhordozni (elviselni)?”

„Ne félj, mert nem vallasz szégyent, ne pironkodj, mert nem ér gyalázat! Ifjúkorod szégyenét is elfelejted, özvegységed gyalázatára nem emlékezel többé ... Mint elhagyott és bántalmazott szellemű asszonyt, megszólít téged az Úr, és mint ifjú menyasszonynak, ha elutasított (megvetett) volt is, ezt mondja Istened:...” (Ézsaiás 54,4.6)

A kapcsolatokra vonatkozó múltbeli tapasztalataink arra késztetnek bennünket, hogy következtetéseket vonjunk le az életünkkel kapcsolatban. Ezek a kapcsolatok formálhatják értékrendünket arra nézve, hogy mit tartunk jónak és rossznak. Meghatározhatják, hogy a jövőben hogyan viszonyulunk az emberekhez, sőt még Istenhez is. Eltorzíthatják családunkkal szembeni viselkedésünket. Az életet és a többi embert azon a lencsén keresztül kezdjük el szemlélni, hogy mások hogyan kezeltek bennünket.

Példák:
A rejtett fajdalom az alábbiakat eredményezi:

- Élvezeteket hajszolunk, hogy testi vigaszt nyerjünk.

- Rossz helyeken keresünk szeretetet és elfogadást.

- Ellenőrzésben, uralkodásban, megfélemlítésben, vagy manipulációban találunk biztonságot. 
Ez segít félelmeink és a bizonytalanság leküzdésében és abban, hogy komfortzónánkban maradjunk.
3. AZ ERŐDÍTMÉNYEK A SZERETET FÉLREÉRTELMEZÉSE ÁLTAL ÉPÜLHETNEK FEL BENNÜNK – HOGYAN REAGÁLUNK A SZERETETRE VAGY AZ ELUTASÍTÁSRA
„Szilaj ember lesz ez (vadszamárhoz hasonló)! Kezet emel mindenkire, de rá is mindenki, ...Szembeszálltak a testvértörzsekkel is.” (1 Mózes 16,12; 25,18)

Isten a képmására teremtett bennünket. Isten szeretet. Isten világosság. Isten az emberrel kapcsolatban álló lény, bennünket is szeretetre és kapcsolatokra teremtett. Arra teremtettünk, hogy szeretet áradjon szét lényünk minden egyes alkotóelemén keresztül Az a sorsunk, hogy szeretetet kapjunk azért, hogy életünk során szeretetet adjunk másoknak.

Gyakran megsérülünk, ha félreértelmezzük azt a szeretetet, amellyel találkozunk. Szüleink gyakran az értünk tett dogok által mutatják ki szeretetüket, és nem szívből fakadó szavak és érintés által kifejezett szeretet útján. Ez rejtett haragot hagyhat bennünk azért, mert úgy érezzük, hogy nem kaptuk meg azt a szeretetet, amire teremtettünk. Ez eltorzíthatja a tekintélyről vagy az Atya Istenről alkotott nézetünket.

Példák:
- Az apa, akinek egész nap dolgoznia kell, hogy a család anyagi szükségeit betöltse, azonban a gyermek ezt szeretethiányként értelmezi.

- Egy csenevész csecsemő, aki az anya méhéből inkubátorba kerül az elhagyatottság, vagy az elutasítottság általi megsebzettséget tapasztalhatja meg.

- A szülők több időt töltenek az újszülött csecsemővel, vagy a hátrányos helyzetű gyermekkel, a többi gyermek ezt elutasításnak veheti. Úgy érezhetik, hogy mindenki mást előnyben részesítenek, csak őket nem.
4. AZ ERŐDÍTMÉNYEK ÍTÉLETEK, VAGY BELSŐ FOGADALMAK ÁLTAL ÉPÜLHETNEK FEL BENNÜNK, AMELYEKET MÁSOKKAL, MAGUNKKAL, VAGY ISTENNEL SZEMBEN GYAKORLUNK
„Nagy szavakat mondtak, hamisan esküdtek, szövetségeket kötöttek, de majd kihajt az ítélet, mint a szántóföld barázdáin burjánzó mérges gaz.” (Hóseás 10,4)

Amikor egy másik embert mély sérülésből vagy csalódásból eredően ítélsz meg, az valamilyen formában mindig visszatér hozzád. Ez a vetés és aratás törvénye. Minden cselekedetet egy azzal egyenértékű ellentétes reakció követ. Ezt a következő fejezetben világosabban látjuk majd.

Példák: 
- Talán a barátnőd vagy barátod mélyen megbántott, és azt mondtad magadban, hogy: „Soha többé nem engedem meg senkinek, hogy így megbántson.” Azután későbbi életed során azt veszed észre magadon, hogy minden férfivel és nővel szemben megkeményíted szívedet. Ez kiáradhat a házastársaddal való kapcsolatra is.

- Gyakran az emberek azzal vádolják Istent, hogy nem hűséges az Igéjéhez. Ez akkor történhet meg, amikor valaki egy szeretettje betegségből való gyógyulásáért imádkozik, de az meghal.

-  Megítélheted a szüleidet, hogy mint gyermeknek nem töltik be anyagi szükségeidet, vagy hogy nem tartják be ígéreteiket. Felnőttként nem bízol majd abban, hogy mások segítenek neked, vagy hogy Isten kielégíti szükségleteidet.
5. AZ  ERŐDÍTMÉNYEK A VELÜNK SZEMBEN KIMONDOTT SZAVAK ÁLTAL ÉPÜLHETNEK FEL BENNÜNK
 „Élet és halál van a nyelv hatalmában (kezében), amelyiket szereti az ember, annak gyümölcséből kell ennie … A rágalmazó (suttogó) szavai úgy hatolnak be a lelkünkbe, mint ahogyan a jó falat, a test belsejébe.” (Példabeszédek 18,21.8)

Egyfajta melegség és gyengédség honol annak az embernek a bensőjében, akin a szavak át tudnak hatolni.

Ez évekig hatással lehet rájuk. A szavak olyanok lehetnek, mint a vasúti sínek, és úgy tűnik, az a rendeltetésünk, hogy azokat kövessük egész életünkben. Gyakran úgy tűnik, hogy ezek – természetűket tekintve – prófétikusak, különösen az apától vagy az anyától származó szavak. Később az életünk során meg akarunk változtatni bizonyos pusztító hatású életmintákat, melyek ezen szavak következményeiként alakultak ki, de ez hiábavalónak tűnik, bármilyen keményen is próbálkozunk. Úgy tűnik, nem tudunk „átugrani egy másik vágányra”, átirányítani magunkat egy új pályára.

Példák: 
- Ha egy férfit az édesanyja állandóan kritizál, az az egész életét azzal töltheti el, hogy megpróbálja elnyerni a nők dicséretét és elismerését.

- Az édesapa dühből reagál: „Te soha semmit nem csinálsz jól! Mi a bajod?!” Ettől az ember úgy érezheti, hogy ügyetlen és reménytelenül ostoba. Ezután, úgy tűnik, a sikertelenség és a kudarc mindenhová elkísérik őket, vagy „kényszert éreznek” arra, hogy megpróbálják bebizonyítani apjuknak, hogy ő tévedett.

- Az apa használhatja a következő szavakat: „Soha nem fejezed be amit elkezdtél.” Ez azt eredményezheti, hogy az illető állhatatlan lesz. Egyik munkahelyről a másikra, egyik helységből a másikba vándorol.
6. AZ ERŐDÍTMÉNYEK HAMIS DOKTRÍNA VAGY HAMIS TANÍTÁS ÁLTAL ÉPÜLHETNEK FEL BENNÜNK
„Hiába tisztelnek engem, ha olyan tanításokat tanítanak;, amelyek emberek parancsolatai. Az Isten parancsolatát elhagyva az emberek hagyományához ragaszkodtok.” (Márk 7,7-8)

„Vigyázzatok, hogy rabul ne ejtsen valaki titeket olyan bölcselkedéssel és üres megtévesztéssel, amely az emberek hagyományához, a világ elemeihez, és nem Krisztushoz alkalmazkodik.” (Kolossé 2,8)

Minden olyan tanítás, amely nem Krisztus Szellemét képviseli, testületileg válhat erődítménnyé. Krisztus szelleme kegyelem, irgalom, együttérző szeretet, szelídség, és alázatos szív. Jézus mindig megvigasztalta, felemelte az embereket, és soha nem kárhoztatta őket. Megbecsülte és értékesnek tartotta azokat, akik a vallásos, „jó” emberek által számkivetettek és elnyomottak voltak. Az Ő szemével nézve az embernek nem kellett mindig mindent jól csinálnia. Nem kellett egy merev szabálylistának megfelelniük, hogy Jézus szeresse és elfogadja őket. Nem nézte el a bűnt, de tudtukra adta az embereknek, hogy az Atya nem haragszik rájuk a bűneikért. Úgy szerette őket, ahogy voltak, és ez késztette őket arra, hogy az Atyához jöjjenek.

A „testületi erődítmény” egy olyan gondolkodásmód, érzés vagy cselekedet, amelyet egy csoport igazságként fogad el. Ez gondolatonként épül fel az emberekben, míg végül a hazugságok vagy megtévesztések igazsággá válnak számukra. Hitler azt mondta tábornokainak: „Ha egy hazugságot elég sokáig mondunk az embereknek, előbb vagy utóbb elhiszik azt.” Gyakran válnak a démoni elnyomás búvóhelyévé.

Példák: 
- A gyülekezeten belüli tanítások tévesen teljesítményeink és Önmagunk Isten általi elismerésére ill. elfogadására tehetik a hangsúlyt, ahelyett hogy azt hangsúlyoznák: Isten irántunk gyakorolt szeretete és kegyelme okán árasztja ki ránk jóindulatát.

- Sok olyan csoport van, amelyek csak akkor fogadnak el, ha úgy gondolkodsz, mint ők. Tanításaikat fenntartás nélkül el kell fogadnod. Nincs kegyelem azoknak, akik másképpen gondolkoznak. Ha nem felelsz meg hiedelmeiknek, elkerülnek vagy elutasítanak.

- A kultuszok foglyul ejthetik az emberek elméjét, és az igazsággal szemben a hazugságot kezdik elhinni. Mint például az olyan megtévesztés, hogy a homoszexuálisokat Isten ilyennek teremtette, ezért ezen nem lehet változtatni. A kábítószeres vagy a New Age-es kultúra állíthatja azt, hogy egyedül az ő életstílusuk hozza el a békét és szabadít meg a társadalom gonoszságaitól és fajdalmaitól.
7. AZ ERŐDÍTMÉNYEK FELÉPÜLHETNEK BENNÜNK ETNIKAI ÉS KULTURÁLIS HÁTTERÜNKÖN KERESZTÜL

„Nem tartozhat az ÚR gyülekezetéhez a zúzott heréjű, vagy kimetszett. Nem tartozhat az ÚR gyülekezetéhez a kevert vérű, még a tizedik nemzedéke sem tartozhat az ÚR gyülekezetéhez. Nem tartozhat az ÚR gyülekezetéhez ammóni vagy móábi ember, még a tizedik nemzedékük sem tartozhat az ÚR gyülekezetéhez, sohasem. Mert nem jöttek elétek kenyérrel és vízzel az úton, amikor kijöttetek Egyiptomból, és mert felbérelték ellened Bálámot, Beór fiát, az arám-naharaimi Petórból, hogy átkozzon meg téged.” (5 Mózes 23,2-5)

A „testületi erődítmény” megtalálható minden kultúrában és etnikai csoportban. Ez egy meghatározott idő alatt, korszakokon át gyakorolt hitből és hagyományból fejlődik ki. Ezt az emberek úgy fogadják el, ahogy van, tehát nincs lehetőség a változásra.

Meg kell kérdezni önmagunktól, hogy „ez a személyiség vagy jellemvonás olyan, mint az elődeinké és honfitársainké, vagy mint Krisztusé? Ha nem Krisztusi, akkor „ami hústestből van nemzve (amit hústest hoz létre), hústest az, ami Szellemből jön létre, szellem az.” „mert a (hús)test gondolatvilága: halál, a Szellem gondolatvilága: élet és békesség, ezért a hústest gondolatvilága ellenségeskedés Isten iránt, mert az Isten törvényének nem veti alá magát, mert nem képes rá, …” (János 3,6; Róma 8,6-7)

Példák:
- Az amerikaiak büszkék a függetlenségükre. Ez kiáradt Istennel és egymással való kapcsolatunkba. Hajlamosak vagyunk úgy érezni, hogy nincs szükségünk senkire. „Úgy csináltam, ahogy én akartam!”

- Az ázsiai kultúrák gyakran rendkívül teljesítményközpontúak. Lehet, hogy a Japán a legteljesítményközpontúbb kultúra az egész földön. Az európaiak hajlanak arra, hogy nagyon visszafogottan fejezzék ki szeretetüket és vonzalmukat gyerekeik irányában. Ez különösen a skandináv országokra igaz.

8. AZ ERŐDÍTMÉNYEK NEGATÍV GONDOLKODÁSMINTÁINK ÉS HAMIS HITRENDSZEREINK ÁLTAL ÉPÜLHETNEK FEL
„ Ahogy az ember gondolkodik az ő szívében olyan ő.” (Példabeszédek 23,7a eredeti szöveg nyomán)

„Mert amitől rettegve rettegtem, az utolért, és amitől féltem, az jött rám.” (Jób 3,25)

A pozitív gondolatok mindig Istennel, a negatív gondolatok mindig a sátánnal kapcsolatosak. A vádló vádol, a vigasztaló vígasztal. Amit magunkról hiszünk az igaz, még ha az hazugság is. Ha megengedjük a vádlónak, hogy gondolatainkat folyamatosan az Önvád és az önítélet felé irányítsa, akkor érzelmeink úgy követik gondolatainkat, mint a vasúti kocsi a mozdonyt. Ha érzelmeink és gondolataink negatívak maradnak, akkor hatással lesznek az életszemléletünkre, arra, ahogy másokkal bánunk, és magunk felől érzünk. Ez még fizikai egészségünkre is kihathat.

Példák:
- Ha elég sokáig azt gondoljuk magunkról, hogy nincs értékünk és önérdemünk, akkor nagyon olcsón „adjuk el magunkat”, és úgy bánunk magunkkal, ahogy érzünk. Ez szenvedélybetegségekhez, onániához (önkielégítéshez) vagy szexuális szabadossághoz vezethet.

- Ha azt hisszük, hogy senki se szeret minket, vagy senki sem törődik velünk, akkor elutasítást váltunk ki az emberekből. Végül az emberek úgy fognak velünk bánni, ahogy mi magunk felől érzünk. Ez depressziót és rejtett halálvágyat eredményezhet.

- Ha továbbra is azt gondoljuk, hogy az életet élni túl fájdalmas, és mi inkább el akarunk menni, hogy Jézussal legyünk, akkor testünk reagálhat a halálgondolatokra - és betegség üti fel a fejét.
SZABADULÁS A MENTÁLIS ERŐDÍTMÉNYEKBŐL

· El kell ismernünk azt a befolyást, ami kifejti hatását énünk életében

„Mert a mi harcviselésünk fegyverei nem a húsból valók. Ellenkezőleg! Isten által hatnak és arra képesek, hogy erősségeket romboljanak le, okoskodásokat bontsanak le, továbbá minden magaslatot lerontsanak, amely Isten ismerete ellen felemelkedik, sőt fogollyá tesznek minden gondolatot, hogy a Krisztusnak engedelmeskedjék,” (2. Korinthus l0,4-5)

· Meg kell engednünk az Úrnak, hogy megtérésre vezessen bennünket.

„…nem érted meg, hogy Isten jóság(osság)a gondolkozásmódod megváltoztatására (észretérésre) indít?” (Róma 2,4)

· Minden nap érzékenyeknek kell lennünk arra, hogy melyik hangra hallgatunk és melyik alapján cselekszünk gondolatainkban, érzelmeinknek és tetteinkben.

„Az odafelvalókkal törődjetek, ne a földiekkel” (Kolossé 3,2)

„egyébként testvérek, ami valóigaz, ami tiszteletreméltó, ami igazságos, ami tiszta (ártatlan), ami barátságos, ami jóhírű, ha van valami erényes, ha van valami magasztos: azt vegyétek figyelembe (arra irányuljanak gondolataitok),” (Filippi 4,8)

· Fel kell ismernünk, hogy ez egy olyan harc, amelyben nem tudunk egymagunk győzelmet aratni. Én naponta csak közösségre léphetek Jézussal, és megengedhetem neki, hogy általam élje életét.

„Krisztussal együtt függök megfeszítve. Élek. De többé nem én, hanem Krisztus él bennem. Amely életet pedig most hústestben élek, Isten Fiának hitében élem, aki szeretett engem és önmagát adta értem. (Galata 2,19-20)
· Amikor elkezdjük lerombolni a megtévesztés erődítményeit, készen kell állnunk az ellentámadásra. Azok is védeni fogják magukat.

„Mert a hús kívánsága a Szellem kívánsága ellen fordít titeket, s a Szellem kívánsága a húsé ellen, ezek ugyanis egymással ellenkeznek, hogy ne azt tegyétek, amit akartok.” (Galata 5,17)

· Állj meg szilárdan, és tarts ki az eljövendő próbákban és kísértésekben.

„...és mindent leküzdve megállhassatok.” (Efézus 6,13b)

„Éppen ezért meg vagyok győződve arról, hogy aki elkezdte bennetek a jó munkát, elvégzi Krisztus Jézus napjára.” (Filippi 1,6)

„ Ha kitartunk, vele együtt fogunk uralkodni is...” (2.Timóteus 2,12)

AZ ERŐDÍTMÉNYEK MÖGÖTT 
REJLŐ ENERGIAFORRÁS

„Ha engedelmesen hallgatsz az Úrnak, Istenednek a szavára, ha megtartod és teljesíted mindazokat a parancsolatokat, amelyeket ma parancsolok neked, akkor a föld minden népe fölé emel téged Istened, az Úr. Rád szállnak mindezek az áldások, és kísérnek téged, ha hallgatsz az Úrnak, Istenednek a szavára. ... De ha nem hallgatsz az Úrnak, Istenednek a szavára, ha nem tartod meg, és nem teljesíted minden parancsolatát és rendelkezését, amelyeket ma megparancsolok neked, akkor rád szállnak mindezek az átkok, és kísérni fognak téged:” (5 Mózes 28,1-2.15)

„Gyalázatossá tették a földet lakói, mert megszegték a törvényeket, megmásították a rendelkezéseket, megszegték az örök szövetséget. Ezért átok emészti a földet, megbűnhődnek lakói. Ezért elfogynak a föld lakói, csak kevés ember marad meg.” (Ézsaiás 24,5-6)

Ahol Isten törvényeit és elveit megszegik, ott átokkal kell számolni. Nem Isten az előidézője az átoknak, hanem a törvények, és az engedetlenség. Isten azért alkotott törvényeket, hogy fenntartsa a rendet a világegyetemben. A törvények áthágásának zavar és rendetlenség az eredménye.
· Vannak gravitációs törvények, melyek rendet tartanak a világegyetemben.

· Vannak élelmezési törvények amelyek egészséget és életerőt adnak.

· Vannak fizikai törvények, amelyek megállapítják, hogy minden cselekvésnek van azonos mértékű ellentétes reakciója.

· Vannak légellenállási és felhajtóerő-s törvények, amelyek a repülőgépeket az levegőben tartják.
Ha Isten ezen törvényei közül bármelyiket megszeged egy időre, tanúja leszel a pusztulás bekövetkezésének. Amikor zavart, rendetlenséget, kapcsolatbeli problémákat, vagy elnyomást látsz életedben, ez rendszerint azért van, mert valahol valaki áthágta a bibliai törvényeket és elveket.

„Ne gondoljátok, hogy a törvényt, vagy a prófétákat eltörölni jöttem. Nem eltörölni, hanem betölteni jöttem őket. Bizony azt mondom nektek, hogy amíg a menny és a föld elmúlnak, a törvényből egy i betű vagy egy vesszőcske sem múlik el, amíg csak minden meg nem történik.” (Máté 5,17-18)

Az erődítményeket gyakran rejtett energiaforrás táplálja. Az erődítmények ereje leginkább akkor sokszorozódik meg a mi befolyásolásunkra, ha az azokat tápláló elsődleges energiaforrás rejtve marad. Ez olyan, mint a NAGYPAPA régi FALIÓRÁJA, melynek központi rugója szabályozza az inga mozgását. Ha a rugó nem látná el energiával az ingát, az egyáltalán nem mozogna. A megszegett törvény a rejtett energiaforrás mögött megbúvó központi rúgó, amely előidézi a legpusztítóbb magatartást.

Istennek nem kell megítélnie hibáinkat és bukásainkat. Ő elküldte fiát, hogy megszabadítson minket bűneink, és mások ellenünk elkövetett bűneinek következményeitől. Törvényeket alkotott, hogy mindenben rendet tartson. Istennek nem kell rendet tartania közöttünk, mert a törvények önmaguk tesznek rendet.
SÁTÁN A TÖRVÉNNYEL ÜZÉRKEDIK!

· A sátán kihasználja a törvény adta előnyöket, hogy átkot szabadíthasson az életünkre. Ő a testvérek vádlója. Ő az ügyész, aki minden törvényszegésünk alkalmával azt mondja, hogy „bűnös, bűnös, bűnös”. Bármely, életünk során meg nem vallott törvényszegés a sötétség ajtaját nyitja meg a bensőnkben, és a sátánnak joga lesz lopni tőlünk, mivel követelheti, hogy tartsuk be a törvényt.

ISTEN A KEGYELEMMEL KERESKEDIK!

· Jézus Krisztus Keresztje által Isten így kiáltott: „az irgalmasság viszont diadalmaskodik az ítéleten.” (Jakab 2,13) Bár nem érdemeljük meg szeretetét Ő tartja magát törvényéhez. Amikor a Kereszt és bűnbánat által kegyelemért és irgalomért kiáltunk a magunk számára és azokért, akik megbántottak bennünket, a törvény szorításából a kegyelem oldalára kerülünk. „Krisztus megváltott minket a törvény átkától, úgy, hogy átokká lett értünk” (Galata 3,13)

NEM ISTEN, HANEM A TÖRVÉNY ÍTÉL EL BENNÜNKET BUKÁSAINKÉRT

„mert az Atya nem is ítél senkit sem, hanem az ítéletet mind a Fiúnak adta,” (János 5,22)

„mert nem azért küldte Isten a Fiút a világba, hogy elítélje a világot, hanem hogy üdvözítse (megmentse, megtartsa) a világot Általa (Rajta keresztül). Aki hívő lesz (hithűségbe jut) nem kerül ítéletre, aki (netán) nem hisz, (nem lesz hű) már ítélet alá esett, mivelhogy nem hitt (hűn) a világra jött Isten egyetlen Fiának nevében.” (János 3,17-18)

„És ha valaki hall(gat)ja a beszédeimet és nem tartja (őrzi) meg, én nem ítélem el azt, mert nem azért jöttem, hogy elítéljem a világot, hanem hogy megmentsem (üdvözítsem) a világot. Aki félretesz engem és (netán) nem fogadja el az én beszédeimet, van annak, aki elítéli azt, az Ige, amit szóltam, az ítéli el őt az utolsó napon.” (János 12,47-48)
AZ ATYA MAGATARTÁSA VELÜNK SZEMBEN BUKÁSUNKKOR

„Én sem ítéllek el téged, menj el, és mostantól fogva többé ne vétkezz!” (János 8,11)

„többé már nem vagyok méltó arra, hogy fiadnak hívj, tégy engem olyanná, mint a béreseid közül egy. És útra kelt, visszament az apjához, de még mikor távol volt (messziről) meglátta őt az apja, és megesett rajta (elszorult) a szíve, és futott, a nyakába borult, és össze-vissza csókolta.” (Lukács 15,19-20)

„Jeruzsálem, Jeruzsálem, ki megölöd a prófétákat és megkövezed azokat, akiket hozzád küldtek, hányszor akartam gyermekeidet magamhoz összegyűjteni, ahogy a tyúk gyűjti csibéit szárnya alá, ti azonban nem akartátok!” (Máté 23,37)

Ezek a versek feltárják, hogy Isten szíve szerint meg akar áldani bennünket, nem megátkozni, még akkor sem, ha engedetlenek vagyunk. A törvény rendet tart maga körül. A sátán használja ki a törvényt arra, hogy elítéljen bennünket, nem Isten. Istennek nincs szüksége arra, hogy kárhoztasson bennünket. A törvény ítélkezik azáltal, hogy azt aratjuk, amit vetettünk. Ezért szabadok lehetünk a törvény átka alól: „Mert ha mi magunk ítélnénk meg önmagunkat, nem esnénk ítélet alá.” (1 Kor. 11,31)
AZ EGÉSZSÉGES KAPCSOLATOK ÉS ISTEN ÁLDÁSAI FELSZABADÍTÁSÁNAK NÉGY TÖRVÉNYE

1. SZÜLEINK TISZTELÉSÉNEK TÖRVÉNYE

„Gyermekek! Vessétek magatokat szüleitek alá, ha az Úrban vagytok, mert ez így igazságos. Tiszteld atyádat és anyádat – ez az első parancsolat ígérettel –, hogy jól legyen dolgod és hosszú életű légy a földön.” (Efézus 6,1-3)

Ez a törvény megállapítja, ha minden módon tiszteljük a szüleinket áldás árad életünkbe. A tisztelet azt jelenti, hogy még akkor is becsüljük és értékeljük az embereket, ha nem értünk egyet viselkedésükkel. Azonban, mi van akkor, ha ennek az ellenkezője történik meg? Mi van, ha szívünkben neheztelést és keserűséget érzünk irányukban? Mivel minden cselekedetet egy azzal egyenlő mértékű, ellentétes irányú reakció követ, a törvény kifejti hatását.

„…füvet, amely magvakat hoz, gyümölcsfát, amely fajtájának megfelelő gyümölcsöt terem, amelyben magva lesz a földön…”(1 Mózes 1,11) A körtefa mindig körtét terem, A búzamagból mindig búza kel ki. Bármely olyan területen, ahol nem tisztelted a szüléidet, felnőttként vagy saját családodban ugyanazokkal a problémákkal kellhet szembenézned. Ez törvény!

Mondhatnád, nem emlékszel arra, hogy szüléiddel szemben tudatosan tiszteletlenül viselkedtél volna, de ne felejtsd el, hogy a gondolatok hazudnak. Az érzések hazudnak. Az érzelmek hazudnak. Az egyedüli igazság életünkben az életünk gyümölcse. Milyen gyümölcsöt teremnek kapcsolataink és életünk? „...Mert gyümölcséről lehet megismerni a fát.” (Máté 12,33)
2. AZ ÍTÉLKEZÉS TÖRVÉNYE

„Ne ítélkezzetek, nehogy elítéljenek titeket is, mert amilyen ítélettel ítéltek, olyannal ítélnek majd meg titeket és amilyen mértékkel mértek, olyannal mérnek majd vissza nektek.” (Máté 7,1-2)

„és nehogy ítélkezzetek és akkor titeket sem ítélnek meg, és ne ítéljetek el senkit, és akkor benneteket sem ítélnek el. Bocsássatok meg, és nektek is megbocsátanak (ti is bocsánatot nyertek). Adjatok, nektek is adni fognak (akkor ti is kaptok): szép mértékkel megtömötten, megrázottan, megtetézetten (túlcsordulón) mérnek öletekbe, mert amilyen mértékkel (ti) mértek, olyannal mérnek viszont majd nektek is.” (Lukács 6,37-38)

Az ítélkezés azt jelenti, hogy sérülés vagy elutasítottság érzése okán, másokat megítélünk. ítélkezés lehet az is, ha szívünkben kárhoztatás, elutasítás, féltékenység, irigység, jogtalan harag és keserűség, vagy meg nem bocsátás van. Ez mozgásba lendíti Isten változhatatlan törvényeit. Fel kell tennünk magunknak a kérdést: „A Szellem gyümölcse, vagy a hústest cselekedetei által hozunk ítéletet?”
„Nagy szavakat mondtak, hamisan esküdtek, szövetségeket kötöttek, de majd kihajt az ítélet, mint a szántóföld barázdáin burjánzó mérges gaz.” (Hóseás 10,4)
A törvény megköveteli, hogy amikor megítélünk másokat (mivel minden cselekedetet egy azzal egyenértékű ellentétes reakció követ), az ítéletnek vissza kell szállnia ránk. Nem Isten, hanem a törvény ítél meg bennünket.

Amikor valakit a velünk szemben elkövetett rosszért ítélünk meg, akkor fizetséget követelünk azért a rosszért. Ha igazságra törekszünk, ugyanazok a szabályok vonatkoznak ránk is. Nem kérhetünk irgalmat magunknak és ítéletet azoknak, akik helytelenül viselkedtek velünk szemben.

Amikor másokat megvetünk, neheztelünk rájuk vagy keserűséget táplálunk velük szemben, akkor valójában igazságtételért kiáltunk. Vagyis elítéljük az embereket hibáikért és bukásaikért. Amikor igazságtételt követelünk, kilépünk a kegyelemből és a sátán (a vádló) törvényszéke elé állunk. A vádló ítélete ellenünk az elvetett mag learatásának átka azért, amiért mások felett ítélkezünk.
3. A VETÉS ÉS ARATÁS TÖRVÉNYE

„Ne tévelyegjetek! Isten nem hagy csúfot űzni magából, mert amit vet az ember, azt fogja aratni is. Aki a hústest világába vet, saját húsából fog romlást aratni, aki ellenben a Szellembe vet, a Szellemből fog örök életet aratni.” (Galata 6,7-8)

„Szelet vetnek ők, de majd vihart aratnak.” (Hóseás 8,7)

Minden elvetett jócselekedet végeredményben áldást fog teremni. Azonban ugyanígy minden cselekedet, amelyet becstelenség vagy ítélkezés által vetünk el, szintén meghozza a maga fajtájának gyümölcsét. Nem Isten, hanem a törvény ítél meg bennünket, és mindig többet fogunk aratni, mint amennyit vetettünk.

Lehet, hogy csak évekkel azután aratunk, miután elfelejtettük mit tettünk. Lehet, nem is voltunk tudatában annak, hogy akkor magatartásunkkal az ítélkezés magvát vetettük el.
LEGALÁBB HÁROM NAGY ARATÁSI IDŐSZAK:

1. menyegzőnk napja

2. első gyermekünk születése
3. gyermekeink tizenévesek lesznek

4. ANNAK TÖRVÉNYE, HOGY AZZÁ LESZÜNK, AMIT MÁSOKBAN MEGÍTÉLÜNK
„Ezért nincs mentséged, te ítélkező ember, mert amikor más felett ítélkezel, magadat ítéled el, hiszen magad is ugyanazt cselekszed, miközben ítélkezel!” (Róma 2,1)

Segítségünkre lenne, ha elolvasnánk a Róma 2,1-16 -ot. A 12. versben látjuk, hogy Isten ítélete az, hogy a TÖRVÉNY megítél bennünket. Ez az az átok, amit sátán, mint vádló kiszab ránk.

Amikor megítélünk valakit és megengedjük, hogy ez gyökeret verjen bennünk, akkor ez végeredményben ugyanannak a magatartásnak a gyümölcsét teremheti meg, amely megtalálható a mi, a házastársunk, vagy gyermekeink életében. Ekkor a Róma 7,19 kezd valósággá válni az életünkben: „Hiszen nem azt teszem, amit akarok: a jót, hanem azt cselekszem, amit nem akarok: a rosszat.”
Oly sok ember mondta már, „Soha nem fogom úgy nevelni a gyermekeimet, ahogy a szüleim engem neveltek,...” hogy azután azt vegyék észre magukon, hogy sok mindent ugyanúgy csinálnak, mint amiért megítélték szüleiket és azokat az Ő hibáiknak és gyengeségeiknek tartottak!

Lehet, hogy mások azt a mintát követik, hogy egyszerűen szigorúan megítélik azokat, akik olyan viselkedésről, vagy személyiségjegyekről tanúskodnak, melyekért ők valakit, aki megsértette őket, korábbi életük folyamán megítéltek.
HA GYÜMÖLCSÖD VAN, GYÖKERED IS VAN!

A nagy része annak, amit életünkben, családunkban és kapcsolataink terén learatunk, abból ered, amit mások megítélésével elvetettünk. Lehet, hogy házastársunkkal szemben aratjuk le annak gyümölcsét, hogy valamelyik szülőnket megítéltük hibáiért és gyengeségeiért. Arathatunk gyermekeink, barátaink vagy munkatársaink ellenében.

Ezek a megszegett törvények azt eredményezhetik, hogy az erődítmények mélyen meggyökereznek bennünk, mert gyakran nehezünkre esik belátni, hogy belül még mindig sérültek vagyunk, haragszunk, vagy még mindig neheztelünk valakire. Magunkkal vagy szüleinkkel szembeni hűségünk megakadályozza, hogy meglássuk a gyökereket. A Kereszt erején kívül, azonban, nincs menekvés a törvény alól.

„Krisztus azzal, hogy átokká lett értünk, kivásárolt bennünket a törvény átka alól…” (Galata 3,13)
MEGTÉRÉS NÉLKÜL A MEGSZEGETT TÖRVÉNYEK HÚSTESTI VISELKEDÉSMINTÁINKAT TÁPLÁLÓ REJTETT ENERGIAFORRÁSOKKÁ VÁLNAK. A SÁTÁN, ÁTOK KIVETÉSÉVEL HASZNÁLJA KI A MEGSZEGETT TÖRVÉNYT!

KÉRDÉSEK, AMELYEKET MAGUNKNAK KELL FELTENNÜNK

· Másoljuk-e életünkben azokat a dolgokat, amelyekért nehezteltünk szüleinkre, vagy másokra – jellemvonásaikért, cselekedeteikért, érzelmi reakcióikért, indítékaikért vagy viselkedésükért?

· Viselkedünk-e úgy, vagy kifejezésre juttatjuk-e érzelmeinket úgy, ahogy – elmondásunk szerint – soha nem tennénk?
· Formálta-e a Szent Szellem életünk egy adott területét? azonban, a nehézségek legyőzésére – úgy tűnik – erőtlenek vagyunk? Vélhetően van-e mögötte egy olyan hajtóerő, amely felett nincs uralmunk?

· Rajtakapjuk-e magunkat azon, hogy nem krisztusi módon viselkedünk az emberekkel szemben, még akkor is, ha elménkben elhatároztuk, hogy krisztusi módon fogunk viselkedni? Elgondolkodunk-e azon, hogy miért cselekedtünk így?

Az ezekre a kérdésekre adott „igen” válaszok azt tanúsíthatják, hogy a törvény munkálkodik bennünk. Lehet, hogy megítéltünk egy másik embert, egyetértésre jutottunk a sátánnal, és átkot szabadítottunk saját életünkre. Mostanra egy erődítmény épült fel, amely Isten ismerete fölé emelkedett az életünkben.

AZ ERŐDÍTMÉNYEK 
ÁLTAL LÉTREHOZOTT 
HAMIS HITRENDSZEREK

„De közben ügyeljetek rá, hogy senki híjával ne maradjon az Isten kegyelmének, és fel ne nőjön benne valami keserű gyökér, az ne okozzon zaklatást, hogy rajta keresztül meg ne fertőződjenek sokan,” (Zsidók 12,15)

„Ahogy az ember gondolkodik az ő szívében olyan ő.” (Példabeszédek 23,7a az eredeti szöveg nyomán)

„Mert amitől rettegve rettegtem, az utolért, és amitől féltem, az jött rám.” (Jób 3,25)

Megtanultuk megtapasztalni az életet egy bizonyos módon, élettapasztalatunk és körülményeink által. Kifejlesztettük gondolkozási és érzelmi szokásainkat, melyek meghatározzák, hogy életet vagy halált nyerünk másoktól vagy magunktól, igazság vagy csalás lesz osztályrészünk. Ezt „erődítménynek” vagy „gyökérnek” nevezhetjük.
· ISTEN - Istent szeretőnek, megbocsátónak és könyörületesnek látjuk, vagy olyannak, aki nem szeret bennünket, nem bocsát meg nekünk és haragszik ránk? Ezt az életünk során a hatalmasságokkal (felettünk hatalmat gyakorló személyekkel) kialakult kapcsolatunk határozza meg.

· MÁSOK - El tudunk-e fogadni szeretetet, kiigazítást, utasítást másoktól, vagy védelmezzük (elzárjuk) magunkat másokkal szemben, és úgy érezzük, hogy velünk szemben az emberek hozzáállása negatív?

· MAGUNK - Szeretjük-e magunkat? Jó érzés tölt-e el bennünket afelől, akik vagyunk, vagy nem szeretjük magunkat, és negatív az önmagunkról alkotott képünk?

· TERMÉSZET - Vajon Isten teremtményeiben az Ő dicsőségét látjuk, vagy a természeti világ dolgaihoz futunk, hogy vigaszt és megnyugvást nyerjünk, amikor nem találtunk békét és vigasztalást Istenben?

A keserű gyökér-erődítmények természetünk és személyiségünk alapjaivá válhatnak kisgyermekkorban és egész életünk folyamán épülhetnek. Felnőtt éveinkben végülis úgy tapasztaljuk meg az életet, ahogyan ifjúkorunkban megtanultunk reagálni a kihívásaira.

Mindannyiunkban vannak gyökérhálózatok, amelyeknek betudhatóan másoktól negatívan fogadunk valamit még akkor is, ha ez nekik nem állt szándékukban. Ez az egyik legfőbb oka a házassági és családi problémáknak és annak, hogy nem tudunk egészséges módon szeretetet adni vagy kapni.

Korábban már láttuk, hogy a keserű gyökerekből fakadó ítélkezés hogyan fejti ki hatását, amikor megszegjük a kapcsolatainkra vonatkozó törvényeket azzal, hogy nem tiszteljük szüleinket vagy megítélünk egy másik személyt, amikor tiszteletlenek voltunk szüleinkkel, vagy megítéltünk valakit. Amikor ezeket a kapcsolati törvényeket megszegjük, a sátán átkot bocsát ránk, mely által learatjuk, amit elvetettünk.

Életünk folyamán az ilyen ítélkezések segédletével jött létre hitrendszerünk. Kezdtük elhinni, hogy életünk egy meghatározott irányt fog venni. Azt is kezdtük elhinni, hogy az emberek egy bizonyos módon fognak kezelni bennünket. Ez önmagát beteljesítő próféciává válik. Elvárjuk, hogy életünk egy bizonyos irányt vegyen, és ez rendszerint be is következik.
AMIT SZÍVÜNKKEL HISZÜNK AZ IGAZ, MÉG AKKOR IS, HA HAZUGSÁG!

· Ha elhiszed, hogy nem tudod, nem is fogod tudni.
· Ha elhiszed, hogy el fogsz bukni, tényleg el fogsz bukni.
· Ha elhiszed, hogy bőségben fogsz élni, tényleg úgy fogsz élni.
· Ha elhiszed, hogy az emberek el fognak utasítani, tényleg el fognak utasítani.
· Ha elhiszed, hogy az emberek meg fognak bántani, hajlamos leszel olyan embereket magadhoz vonzani, akik pontosan ezt fogják tenni.
· Ha elhiszed, hogy az emberek szigorúak és kritikusak lesznek veled szemben, akkor hajlamos leszel olyan embereket magadhoz vonzani, akik szigorúak és kritikusak.
· Ha elhiszed, hogy Isten és az emberek jóindulattal vannak irántad, ennek megfelelően érzel, Isten és az emberek áldásait élvezed.

Ezek a szokáson alapuló gondolatok úgy épülnek fel bennünk, mint egy erőd: egyszerre csak egy gondolat. Azután gondolaterődítménnyé, negatív hitrendszerré válnak. Azután igazzá válik, amit hiszünk, még akkor is, ha az hazugság. Ezek a hazugságok az igazság és Isten áltatunk ismert természete fölé emelhetik magukat.

Az életet öntudatlan hiedelmeink és elvárásaink lencséjén keresztül látjuk. Úgy bánunk másokkal, hogy hajlunk magunkhoz vonzani, amit első helyen hittünk és elvártunk. Ezt keserű gyökérelvárásnak nevezzük.
HAMIS HIEDELMEINK MEGFERTŐZHETNEK MÁSOKAT

Hamis hiedelmeink és elvárásaink valójában hatást gyakorolhatnak mások viselkedésére, azáltal ami bennünk van, ha bennük is van egy olyan gyökérhálózat, amire építeni lehet. Nem arról van szó, hogy mások irányítanak bennünket, mivel szabad akaratunk van, és felelősek vagyunk a saját cselekedeteinkért. A „fertőzés” abból a „szellemi kisugárzásból” ered, amit egy olyan személy közvetít, akinek ítéletei és elvárásai vannak az őt, múltja során megsebző személyekkel szemben.

Példák: 
- Egy nő érzi, hogy egy férfi a kéjvágy szellemében cselekszik, anélkül hogy egymás szemébe néztek volna.

- Az a „kisugárzás” vagy súrlódás egymás közt, amit férj és feleség akkor éreznek, amikor megoldatlan konfliktus van közöttük, amikor feszültség vagy viszály terheli az otthont vagy kapcsolatot.

- Az a „kisugárzás”, amit akkor érzel, amikor valaki elutasításra számít mindenhol, ahova megy. Érzed, hogy szinte kihúzza azt belőled.

Az ítéletekben meglévő törvény ereje, a hamis hiedelmektől és elvárásoktól származó fertőzés annyira jelentősek, hogy hatásuknak ellenállni olyan lehet, mint szembeszállni egy szélviharral. Az ellenkező irányba tol bennünket, mint ahova menni próbálunk.
PÉLDÁK A KESERŰ GYÖKÉR- ELVÁRÁS MŰKÖDÉSÉRE

· Egy feleség, akire a férje soha nem hallgat, vagy akivel nem tölt időt lehet, hogy azt aratja a férjétől, amit megítélt az apjában. Az édesapja nem tudta, hogyan folytasson vele bensőséges beszélgetést, és kevés időt töltött vele. Ezért a lánya megítélte őt. Tehát a feleség azt várja el, hogy életében a másik férfi ugyanezt teszi. Ezután a férj megfelel ennek az elvárásnak a fertőzés hatására, ami a feleségtől jön.

· A feleségnek nem voltak súlyproblémái egészen addig, amíg már néhány éve volt házas. Akkor úgy találja, hogy testsúlya kicsúszott az ellenőrzése alól. Lehet, hogy a férj megítélte édesanyját túlsúlyosságáért. A férj ítélete fertőző elvárássá válik, ami táplálja felesége étkezési és súlyproblémáit. Feleségében azt aratja, amit megítélt az édesanyjában.

· Egy férfi felnőtt éveiben azt látja, hogy munkáltatói mindig mást becsülnek meg vagy léptetnek elő, és sohasem őt, függetlenről attól, milyen keményen dolgozik. Lehet, megítélte valamelyik szülőjét, hogy testvére több szeretetet, támogatást vagy figyelmet kapott. Ez az ítélet olyan elvárássá, hiedelemmé vált, hogy mások áldottak lesznek, de ő nem. Ezért úgy fogja érezni, hogy Isten meg fog áldani másokat, de őt nem. Van hite, hogy mások gyógyulásáért imádkozzon, de a sajátjáért nincs.

· A gyermek megítélheti szülőjét, hogy mindig gyengélkedik vagy beteg, és soha sincs rá ideje. Majd felnőttként egy egészséges, vibráló társsal házasodik Össze. Elvárásaik azonban megfertőzik a másikat, és azon kapják magukat, hogy azzal a házastárssal szemben arat a másik, aki folyton gyengélkedik vagy beteg.

· Lehet, hogy a gyermek megítélte szülőjét azért, hogy a ház mindig koszos és elhanyagolt. Lehet, hogy felnőttként egy nagyon pedáns és precíz személlyel házasodott össze. Egyhamar a múltbeli ítélet, mely elvárássá vált megfertőzi a társat, és ő ugyanúgy, mint a szülő, hanyaggá és kezelhetetlenné válik.

Ezen ítélet- és elvárásrnintákat nem mindig könnyű tisztán felismerni. Mindannyiunknak meg kell kérdeznünk önmagunktól: „A házastársam jobb vagy rosszabb lett azáltal, hogy velem házasodott össze? Követi-e az általam megítélt szülő mintáját? Azt aratom-e a házastársamon keresztül, amit fiatal koromban megítéltem a szüleimben?”
A bűnösség aránya általában 100/100. Rendszerint mindkét szülő felelős a kapcsolatukban felmerülő problémákért. A bűnösséget meg kell osztani a családban, mert leggyakrabban házastársunkból váltjuk ki a negatív viselkedést.

Meg kell gyűlölnünk azokat a negatív és pusztító modelleket, amelyeket látjuk, hogy követnek bennünket ahhoz, hogy megtörjük az elvárás gyökerének erejét. „Iszonyodjatok a gonosztól, ragaszkodjatok a jóhoz,” (Róma 12,9). Nem teljes a gyógyulás addig, amíg nem látjuk, hogy a régi szokásminták, amelyek pusztulást hoztak az életünkbe, pozitív várakozássá és áldást hozó hitté válnak az életünkben.

AZ ERŐDÍTMÉNYEK 
LEROMBOLÁSA

„Mert a mi harcviselésünk fegyverei nem a húsból valók. Ellenkezőleg! Isten által hatnak és arra képesek, hogy erősségeket romboljanak le, okoskodásokat bontsanak le, továbbá minden magaslatot lerontsanak, amely Isten ismerete ellen felemelkedik, sőt fogollyá tesznek minden gondolatot, hogy Krisztusnak engedelmeskedjék,” (2. Korinthus 10,4-5)

„A Kereszt Isten egyensúlyozó rúdja. Ha nem vagy biztos abban, hogy egy bizonyos tanításon a hangsúly kellőképpen kiegyensúlyozott, vizsgáld meg azt a Kereszt lencséjén keresztül. A Kereszt a teológiai furcsaságok legbiztosabb ellenszere. Itt az ideje, hogy új csodálattal ámuljunk Krisztus Keresztjének szenvedélyén.” (Bob Sorge)

Őrültség, ha továbbra is azokat a dolgokat teszed, amelyeket mindig is tettél, de más eredményre számítasz. (Ismeretlen Alkoholista meghatározása)
A GYÓGYULÁSNAK HÁROM ELŐFELTÉTELE VAN:
1. Elég sérültnek kell lenned ahhoz, hogy ne legyen más választásod, mint megváltozni.

2. Eleget kell tanulnod ahhoz, hogy legyen reménységed a változásra.

3. Elég feltétel nélküli szeretetet kell kapnod ahhoz, hogy ösztönözve légy a változásra.

KÉT ÚT, AMELY A KERESZTÉNYEK SZÁMÁRA VÁLTOZÁST HOZHAT:

· A Jerikói út – természetfeletti csodálatos beavatkozás és gyógyítás
· A Golgota útja – az elme és az elme szellemének megújítása: „és nehogy hozzáidomuljatok ehhez a világkorszakhoz, hanem gondolkozás(mód)otok megújulásával alakuljatok át úgy, hogy megvizsgáljátok, mi Isten akarata, mi az ami jó, kedves és tökéletes” (Róma 12,2)

„hogy levessétek az óembert, mely magát korábbi forgolódástokhoz szabja, mely a csalárd kívánságok útján megromlik, de értelmetek szelleme által megújuljatok, és felöltsétek azt az új embert, mely Isten útján igazságosságban és igaz jámborságban teremtetett.” (Efézus 4,22-24)
A GOLGOTA ÚTJA

A golgota útja úgy rombolja le az erődítményeket, hogy a gondolatoknak egyszerre egy rétegét távolítja el (mint a hagyma rétegeit). Ezen gyógyulási folyamat legnagyobb akadálya a BÜSZKESÉG eredendő bűne!
· Mindenki vágyik arra, hogy szeressék; 
· Minden közöny mások szüksége iránt; 
· Minden közöny mások érzései iránt; 
· Minden éles és elhamarkodott ítélet és kijelentés; 
· Minden ingerült megnyilvánulás;

· Minden érzékenység és ingerültség;

· Minden keserűségérzés;

· Minden elválasztottság- és elszigeteltség-érzés;

· A büszkeségben van a gyökerük!

· A büszkeség mindig önmagát keresi!

(Andrew Murray: Alázat c. könyvéből)
A büszkeség látja a mások által elkövetett hibákat, de sohasem azonosul és érez együtt mások sérüléseivel, sebeivel és gyengeségeivel. A büszkeség rendszerint nem vallja be, hogy tévedett. A büszkeség gyűlöl felelősséget vállalni saját hibáiért. A büszkeség azzal igazolja negatív viselkedését, hogy az helyes.

A büszkeség kemény, önelégült és önmagára támaszkodó szívet eredményez. A büszkeséget jobban érdekli az, hogy igaza legyen, minthogy jót tegyen. A büszkeség Istent és másokat hibáztat, amikor rosszul mennek a dolgok. A büszkeség kimenti és igazolja keserűségét és nehezteléseit.

A büszkeség a legnagyobb akadálya a hústesti erődítmények lerombolásának.

Nem vagyunk felelősek azokért a sérülésekért, amelyeket mások okoztak nekünk. Azért vagyunk felelősek, ahogyan reagáltunk a sérülésekre. A mi választásunkban reagálunk ítélkező büszkeséggel.
1. MEG KELL VALLANUNK BŰNEINKET

„Ha vétkeinket megvalljuk, hű és igazságos ő arra, hogy elengedje azokat, s bennünket minden hamisságtól megtisztítson.” (1 János 1,9)

a) Ismerd el bűnként a gyümölcsöket és pusztító viselkedésmintákat.

„de már nem én viszem azt véghez, hanem a bennem lak(oz)ó (otthonra lelt) bűn, mert tudom, hogy nem lakik bennem, azaz a (hús)testemben jó, mert kész vagyok akarni, de az eszményi(szépe)t véghezvinni nem bírom, mert nem azt teszem, amit akarok, a jót, hanem amit nem akarok, a rosszat, azt gyakorolom,” (Róma 7,17-19)

Írj le minden negatív gondolatot és negatív szokáson alapuló érzelmi reakciót és vizsgáld meg őket. Ezek a hústestedből eredő reakciók ha bánt valaki. Ha az életed ezen jellemvonásai nem Krisztus szerintiek, vagy nem a Szent Szellem gyümölcse, akkor ezek bűnök.

b) Bűnként azonosítsd a negatív viselkedés gyökerét.

„Hajtott tehát a föld növényeket: füvet, amely fajtájának megfelelő magvakat hoz, és gyümölcstermő fát, amelynek ugyancsak fajtájának megfelelő magva van…” (1 Mózes 1,12)

 „Gyalázatossá tették a földet lakói, mert megszegték a törvényeket, megmásították a rendelkezéseket, megszegték az örök szövetséget. Ezért átok emészti a földet, megbűnhődnek lakói. Ezért elfogynak a föld lakói, csak kevés ember marad meg.” (Ézsaiás 24,5-6)
Kérdezd meg magadtól, „Honnan származik ez a viselkedés? Ki bánt így velem? Ki sértett meg így? Kit ítéltem meg, mely által az átok visszaszállt az életemre?”
c) A bűn megvallásához gyakran be kell vonni egy másik személyt, akiben megbízol.

„Valljátok meg egymásnak eleséseiteket s esdekeljetek egymásért, hogy meggyógyuljatok. Nagy ereje van az igazságos ember könyörgésének, és az munkában is van.” (Jakab 5,16)

„De ha megítéljük magunkat, nem kerülünk ítélet alá.” (1 Korintus 11,31)

Amikor első alkalommal valljuk meg bűneinket Isten megbocsát. Azonban gyakran naponta kell bűnvallást tennünk, hogy kitisztítsuk a sebet. Ezt azért tesszük, hogy a rombolás gyümölcse és a negatív minták elhervadjanak és elhaljanak.
„MIÉRT KELL MÁSNAK MONDANOM? NEM TUDOM. SZÉGYELLEM MAGAM!”
„Isten világosság, és nincs benne semmi sötétség. Ha azt mondanánk, hogy közösségben vagyunk Vele, és a sötétségben járnánk, hazudnánk, és nem cselekednénk őszintén (igazságot). Ha ellenben világosságban járunk, ahogy Ő világosságban van, közösségben vagyunk egymással, és Fiának, Jézusnak vére megtisztít bennünket minden vétektől.” (1 János 1,5-7)

„emlékeztetni akarlak arra, hogy angyalokat, kik uralkodó helyzetüket nem őrizték meg, és saját lakhelyüket elhagyták, a nagy nap ítéletére láthatatlan (örökkétartó) láncokkal megkötöztette, homállyal borította be, őrizetre vetette,” (Júdás 6)

„hogy nyisd fel szemeiket, hogy elforduljanak a sötétségtől a fénybe, és a sátán hatalmából az Istenhez, hogy bűnbocsánatot nyerjenek és osztályrészt a megszenteltek között a belém vetett hit révén” (ApCsel 26,18)

A sötétségből a világosság felé kell fordulnunk, különben azok a sötét területek a sátán játszóterévé válnak. Bármely rejtett bűn, vagy rendezetlen terület sötétség, és arra késztetnek bennünket, hogy el akarjunk rejtőzni. Ha a sötétséget részesítjük előnyben, sötétségben is maradunk. Meg kell alázkodnunk, hogy kezelni tudjuk azt, és a világosságot válasszuk a sötétséggel szemben.
A SÖTÉTSÉG AZ ALÁBBI DOLGOKAT JELENTHETI:

· Meg nem vallott bűn
„Míg hallgattam, kiszáradtak csontjaim, egész nap jajgatnom kellett. Mert éjjel-nappal rám nehezedett kezed, erőm ellankadt, mint a nyári hőségben. (Szela.) Megvallottam neked vétkemet, bűnömet nem takargattam. Elhatároztam, hogy bevallom hűtlenségemet az ÚRnak, és te megbocsátottad bűnömet, amit vétettem. (Szela.)” (Zsoltárok 32,3-5)

· Megromlott kapcsolatok

„Ha ellenben világosságban járunk, ahogy ő világosságban van, közösségben vagyunk egymással, … De aki gyűlöli testvérét, a sötétségben van, a sötétségben jár, és nem tudja hová megy, mert a sötétség vakká tette a szemét.” (1 János 1,7; 2,11)

· Önvédelmi falak

„Ekkor megnyílt mindkettőjük szeme, és észrevették, hogy mezítelenek. Ezért fügefaleveleket fűztek össze, és ágyékkötőket készítettek maguknak. Amikor azonban meghallották az ÚRisten hangját, amint szellős alkonyatkor járt-kelt a kertben, elrejtőzött az ember és a felesége az ÚRisten elől a kert fái között. De az ÚRisten kiáltott az embernek, és ezt kérdezte: Hol vagy? Az ember így felelt: Meghallottam hangodat a kertben, és megijedtem, mert mezítelen vagyok. Ezért rejtőztem el.” (1 Mózes 3,7-10)
A MEGVALLANDÖ BŰNNEK HÁROM TERÜLETE VAN:

· Titkos bűnök - ezek a nagyon gyakran előforduló negatív és bűnös gondolatok.

· Egyéni bűnök - ezek az egymás ellen elkövetett bűnök.

· Testületi bűnök - ezek egy család vagy csoport ellen elkövetett bűnök.

El kell kezdenünk gyűlölni a bűnt, vagy szokásrendszereket, de szeretni azokat, akik Krisztusban vagyunk. Ez a kezdete annak a folyamatnak, amely bűnbánatra vezet téged. „Iszonyodjatok a gonosztól, ragaszkodjatok a jóhoz.” (Róma 12,9)
2. BŰNBÁNÓ MAGATARTÁST KELL MAGUNKÉVÁ TENNÜNK

„Teremjétek hát a gondolkozás(mód)-megváltoztatás (az észretérés) méltó gyümölcsét!” (Máté 3,8)

a) A bűnbánat mindig cselekedeteket foglal magában.
Nemcsak érzelmeket és könnyeket jelent. Azt jelenti, hogy annyira elszomorít bennünket az, hogy cselekedeteinkkel és magatartásunkkal megsebzünk és bánatot okozunk másoknak és Istennek, hogy készek vagyunk bármit megtenni, hogy begyógyítsuk megsebzett szívüket.

„most már örülök, nem annak, hogy megszomorodtatok, hanem hogy megszomorodástok más felismerésre térített titeket. Annak örülök, hogy Isten gondolata szerint szomorodtatok meg, hogy mi semmi kárt sem okoztunk nektek. Mert az Isten szerint való szomorúság más felismerésre térést munkál menekülésre, melyben nincs megbánni való, a világ szomorúsága ellenben halált munkál. Hiszen, lám éppen ez az Isten szerint való megszomorodás mekkora igyekezetet munkált, sőt védekezést, sőt bosszankodást, sőt félelmet, sőt vágyakozást, sőt buzgóságot, sőt megtorlást. Mindenben úgy mutattátok be magatokat, mint akik szentül-tiszták vagytok az ügyben.” (2 Korintus 7,9-11)
A VILÁG SZERINTI MEGSZOMORODÁS VAGY LELKIISMERET-FURDALÁS

· A hústesttől van, és azt mondja: „Sajnálom, elkaptak. Sajnálom, a fene egye meg!”
· Nem vezet a Kereszthez és megváltozott viselkedéshez.

· A lélek egyik érzelme, és csak önmaga érdekli

· Öngyűlölethez és önkárhoztatáshoz vezet.

· Önmagát igazolja, másokat, Istent vagy a körülményeket hibáztatja.

AZ ISTEN SZERINTI MEGSZOMORODÁS, VAGY BŰNBÁNAT

· Megláttatja velünk a fajdalmát, amit másoknak okoztunk.

· Tudjuk, hogy cselekedeteinkkel megszomorítottuk a bennünk lakó Szent Szellemet.

· Jobban törődünk mások szükségeivel, mint sajátmagunkkal.

· Kezd megragadni bennünket annak fájdalma, akit megsebeztünk.

· Hajlandóak vagyunk feladni büszkeségünket és azon szükségletünket, hogy mindig igazunk legyen.

· Meggyűlöljük a szokásokon alapuló, pusztító viselkedésmintákat.

· Most már bármit megteszünk azért, hogy begyógyítsuk annak szívét, akit megbántottunk.
AZ IGAZ MEGTÉRÉS az elme olyan mélyreható változása, amely kezdi átalakítani viselkedésünket. Nem teljes addig, amíg a negatív viselkedés nem változik meg, és nem kezdünk el Szellem szerint járni életünk azon területén.

b) Ahhoz, hogy bűnbánatot tartsunk először ÉRETTÉ kell válnunk (készen kell lennünk).

Az „érettség” azt jelenti, hogy többé nem hibáztatunk másokat negatív viselkedésünkért. Azt jelenti, hogy már nem igazoljuk viselkedésünket és magatartásunkat azzal, hogy mást, vagy más negatív viselkedését állítjuk reflektorfénybe. AZ EMBEREK NEM LÉTREHOZZÁK, HANEM FELFEDIK A SZELLEMEDET!

Mikor már kellőképpen undorodunk romboló viselkedésünktől, és saját bűnünkként tekintünk rá, akkor kezdjük a magunkénak betudni negatív érzelmeinket, nem vádolva már másokat értük. Ekkor a megtérés már karnyújtásnyira van!

c) „…Isten jóság(osság)a gondolkozásmódod megváltoztatására (észretérésre) indít” (Róma 2,4)
Ahhoz, hogy ezt az ajándékot megkapjuk, szívünkben vágynunk kell, hogy Istennel közösségre lépjünk. Isten szívét és érzéseit egy Velevaló, pillanatról-pillanatra elmélyülő közösségben vesszük át. Amikor Isten jelenlétét közelinek érezzük, akkor a bűnbánat jellemünk részévé válik. Amikor levesszük Róla a szemünket, és túlságosan lefoglaljuk magunkat a szolgálattal vagy a világgal, akkor a közösségi érzés csökkeni kezd, és lelkiismeret-furdalás váltja fel a bűnbánatot. A bűnbánat akkor válik jellemünk részévé, amikor megértjük és megtapasztaljuk a Szent Szellem közösségét – (koinónia: társas viszony, közösség, érintkezés). (2 Korintus 13,13)

d) A bűnbánat fogalmába tartozik az is, hogy ügyeljünk szavainkra.

„ … Mert amivel a szív tele van azt szólja a száj /Mert a száj a szív (túl)teltségéből szól(al meg)/. … mert szavaid alapján fognak igaznak ítélni és szavaidból fognak elmarasztalni (elítélni). (Máté 12,34.37)

„A nyelv is tűz. Egész világ a hamisságból. A nyelv befészkelődik tagjaink közé, bemocskolja a testet, lángra gyújtja az élet körforgását, míg őt magát a gyehenna gyújtja lángra.” (Jakab 3,6)

Minél többet beszélünk egy sérelmünkről, sértésről vagy megbántottságunkról, annál több energiával és élettel tápláljuk azt. Ez megakadályozza, hogy a bűnbánat tovább áradjon, és a végén a sérelmeinkkel ingereljük egymást. Naponta fegyelmeznünk kell magunkat, hogy ne beszéljünk sérelmeinkről vagy megbántottságunkról. Csak azzal kell sérelmeinkről beszélnünk, aki által megítéljük saját indítékainkat és viselkedésünket. (1 Korintus 11,31)
3. MEG KELL BOCSÁTANUNK ÉS BOCSÁNATOT KELL NYERNÜNK

„és amikor felálltok imádkozni, bocsássátok meg, ha valaki ellen valami (panasz) van bennetek, hogy égi Atyátok is megbocsássa nektek bűneiteket.(De ha ti nem bocsátotok meg, mennyei Atyátok sem bocsátja meg bűneiteket.)” (Márk 11,25-26)

A megbocsátás nem a te és valaki más ügye. Ez a te ügyed és Isten ügye. Ha megbocsátasz valakinek, nem az ő érdekében teszed. Saját érdekedben bocsátasz meg neki azért, hogy Istentől nyerhesd el személyazonosságodat, nem pedig attól, aki megbántott.

„A megbocsátás egyetértés azzal, hogy mások bűneinek következményeivel együtt élünk. A megbocsátás költséges. Megfizeted a gonoszság árát, amit megbocsátasz. Együtt fogsz élni azokkal a következményekkel, akár akarod, akár nem. Egyedüli választásod, hogy ezt a meg nem bocsátás keserűségében, vagy a megbocsátás szabadságában teszed.” (Dr. Neil Anderson: Released From Bondage c. könyvéből)

„Atyám, bocsáss meg nekik, mert nem tudják, mit csinálnak (tesznek).” (Lukács 23,34)

Jézus a megbocsátás szellemét szólta lényünkbe, amikor ezt mondta. Két dolgot kell tudnunk erről az igéről:

a) „Nem tudják mit cselekszenek.”
A sérült emberek sértenek. Ez minden, amit tudnak. Az emberek azt adják neked, amit ők kaptak. A szeretett emberek szeretnek. Az elutasított emberek elutasítanak. A szabad emberek szabadítanak. A sérült emberek ugyanúgy megsértenek másokat, ahogy őket megsértették. Nem tudnak ettől jobbat. Tehát Jézus megbocsátott nekik, mert a romboló magatartásuk mögött rejlő gyökereket nézte: fajdalmukat és elutasítottságukat. Áldozatoknak, nem sértegetőknek tekintette őket. Úgy nézett rájuk, mint megsebzett kisgyermekekre.

b) „Atyám, bocsáss meg nekik...”
Jézus három évig gyakorolta a megbocsátást. Azonban, miután magára vette a világ bűneit, és korbácsütéseinket és elutasítottságunkat felvitte a keresztre, elveszítette a megbocsátás képességét. Ezért megkérte Atyját, hogy bocsásson meg nekik Rajta keresztül.

A megbocsáthatatlan megbocsátásának kulcsa az, hogy elismerjük meg nem bocsátásunkat, keserűségünket, gyűlöletünket és azt, hogy nem tudjuk hogyan kell megbocsátani. Valld meg ezt bűnként, azután kérd az Urat, hogy bocsásson meg rajtad keresztül a sértő félnek. A megbocsátás ingyenes ajándékát adta neked. Most add másnak, ami nem is volt a tiéd.
A MEGBOCSÁTÁSNAK KÉT OLDALA VAN

· Meg kell bocsátanunk másoknak azokért a sérelmekért, amelyeket nekünk okoztak.

· El kell nyernünk Isten bocsánatát, amiért megítéltünk másokat, megszegtük a kapcsolatok törvényeit, nem bocsátottunk meg másoknak, és keserűséget tápláltunk másokkal szemben.
A megbocsátás felszabadít minket arra, hogy személyiségazonosságunkat ne sérüléseinkből és azoktól nyerjük, akik megsértettek bennünket. Felszabadítja Isten gyógyításának rajtunk keresztüláradását. Ezután a Szellem szabad arra, hogy nekünk adja az Atya személyiségét, jellemét és érzéseit!
4. MAGUNKÉVÁ KELL TENNÜNK A CÉLT, AMELY ISTEN AZON VÁGYA MÖGÖTT REJLIK, HOGY MEGGYÓGYÍTSON ÉS ÁTFORMÁLJON BENNÜNKET.

„Áldott Isten és Urunknak, Krisztus Jézusnak Atyja, az irgalmazások Atyja és mindenféle vigasztalásnak Istene, ki minden szorongattatásunkban megvigasztal bennünket, hogy mi meg azzal a vigasztalással, mellyel bennünket, magunkat Isten vigasztal, a mindenféle szorongattatásban levőket vigasztalhassuk.” (2 Korintus 1,3-4)

Ezek az igeversek azt mondják nekünk, hogy semmi nem vész kárba abból, ami életünkben velünk történik. Nem teljes addig a gyógyulás, ameddig életünk sivatagjai és pusztaságai át nem változnak a sátán legnagyobb vereségeivé azáltal, hogy mások Isten bennünk elvégzett munkáját jönnek lelegelni hozzánk.
„Bizony, megvigasztalja Siont az ÚR, megvigasztalja összes romjait. Olyanná teszi pusztaságát, mint az Éden, kopár földjét, mint az ÚR kertje. - Boldog örvendezés lesz majd benne, magasztalás és hangos zsoltárének.” (Ézsaiás 51,3)

A gyógyítás legnagyobb szégyenedtől szabadít meg, majd felken, hogy pont azokon a területeken szolgálj másokat, amelyeken te sérültél! Nem törli el emlékeidet, de hozzáállásodat, hogy mit teszel velük megváltoztatja. A halálélményeket életélményekké formálja. Ezt jelenti, hogy: „Hirdetem ... Istenünk bosszúállásának napját,” (Ézsaiás 61,2)

„Ti rosszat terveztetek ellenem, de Isten terve jóra fordította azt, hogy úgy cselekedjen, ahogyan az ma van, és sok nép életét megtartsa.” (1 Mózes 50,20)

El kell szánnunk magunkat arra, hogy amikor támadások és sértések érnek bennünket az Atyát fogjuk keresni, hogy jöjjön és vigasztalja meg megsebzett szíveinket. Amint Ő vigasztalást és gyógyulást ad, azokat a vereségeket, amelyek az Úr győzelmeivé váltak, Isten királyságának a felépítésére fogjuk felhasználni mások életében! A gyógyulás akkor válik teljessé, amikor romboló magatartásmintáink úgy átformálódnak, hogy mások sérüléseivel fogunk törődni!

A The Calvary Road c. könyv Roy Hessiontól kitűnő segítség lenne ahhoz a folyamathoz, amely a régi, halálba vivő útról elvezet a szabadulást jelentő új életre.

AZ ERŐDÍTMÉNYEK HALÁLÁHOZ 
VEZETŐ FOLYAMAT

„Hiszen meghaltatok, s életetek a Krisztussal együtt rejtve van Istenben. … Öljétek el hát földön lévő tagjaitokat, a paráznaságot, tisztátalanságot, szenvedélyt, gonosz vágyat, továbbá a telhetetlenséget, ami bálványimádás.” (Kolossé 3,3-5)

„Azok, akik a Krisztus Jézuséi, a hústestet szenvedélyeivel és kívánságaival együtt megfeszítették.” (Galata 5,24)

„…Ha valaki utánam akar jönni, tagadja meg magát, naponként vegye fel keresztjét, és úgy kövessen. Mert aki meg akarja menteni lelkét, el fogja veszíteni, aki azonban énértem elveszti lelkét, meg fogja menteni azt.” (Lukács 9,23-24)

Az erődítmények lerombolása inkább egy halálfolyamat, mint hadviselés vagy csata. Változás történik, amikor a régi, romboló, hústesti viselkedést kiváltó erődítmények halálát okozza a Kereszt, eltemetik azokat a sírba, és egy új, Krisztusban feltámadt életre vezetnek. A halál és feltámadás ezen folyamata leginkább ahhoz az élményhez hasonlítható, amelyet Jézus élt át elindulva a Gecsemáné kerttől a Golgotáig, és végül egy feltámadott életig. Jézus azért ment a Golgotára, hogy mi is a halál és élet ezen helyszínére hozhassuk az éltünket befolyásoló hústesti erődítményeket.

„hogy megismerjem őt, feltámadásának hatalmát, a szenvedéseiben való közösséget, hogy életem az ő halálához hasonló alakot öltsön,” (Filippi 3,10)

Nekünk is innunk kell abból a kupából, amit Jézus kiivott, hogy learassuk ezen életünk legnagyobb győzelmét: az énünk felett való győzelmet! Nem azért ment a Keresztre, hogy nekünk ne kelljen odamenni. Azért ment a Keresztre, hogy követhessük Őt ebben a halálraítélt hústestben, a hústestben, amiben lakunk. Kezdetét veszi a folyamat:
1. SZÜKSÉG VAN A GECSEMÁNÉ ÉLMÉNYRE
MÁTÉ 26:36 – 46

Enélkül lemásznánk a Keresztről mielőtt teljes lenne a mű. A Gecsemáné élménye által leszünk érettek a változásra. Ez a megtöretés helye, ahol felhagyunk az emberek és körülmények hibáztatásával életünk problémáiért.
· Itt meglátjuk saját bűnösségünket.

· Itt megtörünk szellemileg.

· Itt a változás mellett döntünk.

· Itt teljes felelősséget vállalunk a problémáinkért.

· Itt felismerjük, hogy az Atya vonz bennünket a Kereszthez.
Ő nem csupán a gyógyulásunkat akarja. Azt akarja, hogy meghaljunk önmagunknak. Ez nagy belső fajdalommal, gyötrődéssel vagy megaláztatással járhat; de ez az egyedüli Kereszthez vezető út.

Itt lepleződik le és nyer orvoslást a büszkeség eredendő bűne; ugyanis ameddig az hatalmában tart, Isten nagyon keveset tehet velünk.
2. RENDSZERINT ELÁRULNAK, MEGVERNEK ÉS VÁDOLNAK BENNÜNKET

„Jézus pedig ezt mondta neki: barátom, ezért jöttél! Ekkor odamentek, kezüket Jézusra vetették és megragadták” (Máté 26,50)

A megtöretés ezen folyamata alatt vannak akik látják, milyen érzékeny helyzetben vagy, és lehet, hogy keresik, hogyan használhatnák ki életed ezen időszakát. Láthatják, hogy utad a változás felé visz, és azzal kezdenek vádolni, hogy „szellemileg szuper” vagy önigazoló vagy. Ebben az időszakban az, hogy mennyire engedjük át magunkat Istennek a megtöretés folyamatában gyakran azon mérhető, hogy mennyire engedjük át magunkat az embereknek. (Róma 15,1) Isten gyakran azért engedi meg, hogy eláruljanak bennünket, hogy elvigyen bennünket a megtöretés helyére, a Keresztre. Még Jézusnak is szüksége volt Júdásra, hogy a Kereszt felé vegye útját. Hol lennénk ma Júdás nélkül?

Amikor emberek ellen kezdünk el harcolni ahelyett, hogy a halálfolyamat részeként fogadnánk el őket, mások hibáztatásával és nehezteléssel lelassítjuk a folyamatot. így kezdjük igazolni érzéseinket és cselekedeteinket, és elmulasztjuk annak lehetőségét, hogy Isten a rosszat jóvá változtassa. (1 Mózes 50,20)

A megtörtség nem egy érzés, hanem inkább az akarat választása és cselekedete. Ez azt jelenti, hogy életstílusunkká válik, hogy egyetértünk Istennel életünk bűnösségét illetően. Ennek végeredménye az alázatos élet. Ez alatt azt értjük, hogy Isten jelenlétének és dicsőségének fényében felismerjük, hogy semmik vagyunk.
3. SZÜKSÉGÜNK VAN VALAKIRE, AKI SEGÍT A TERHEINKET HORDOZNI
„és amint elvezették (Őt), megfogtak egy bizonyos cirénei Simont, aki éppen a mezőről jött, és vállára tették a keresztet (kínkarót), hogy vigye Jézus után,” (Lukács 23,26)

„Testvéreim! Ha valakit rajta érnek valamely elesésen, az olyant ti, szellemiek, szelídség szellemével igazítsátok helyre. De tartsd magadon a szemedet, hogy te ne juss szintén kísértésbe. Egymás terhét hordozzátok, és úgy töltsétek be a Krisztus törvényét.” (Galata 6,1-2)

Kérd az Urat, hogy adjon valakit melléd, aki segít elhordozni a kereszt terhét és ezt a halálfolyamatot, amin keresztülmész. Annyira elgyengülhetsz, hogy szükséged lesz valakire, hogy mutassa neked az utat. Ezen a ponton már alig tudsz többé magadért imádkozni. Nem tudod már egyedül elhordozni a gyötrelmet, a bánatot, a sebek fájdalmát és bűnösséged. Keress egy lelkipásztort, lelkigondozót, vagy egy barátot Krisztusban, aki átsegít ezen az időszakon. (Jakab 5,16 és 1 Korinthus 11,31)
4. VÉGÜL IS A KERESZTEN TALÁLJUK MAGUNKAT

„Ámen, Ámen mondom neked [Péter], amikor fiatalabb voltál felövezted magadat és arra jártál, ahová akartál, amikor pedig megöregszel, kinyújtod (kitárod) kezeidet és más övez fel téged és oda visz majd, ahová nem akarod.” (János 21,18)

A keresztrefeszítésnél rendszerint mások is kéznél vannak. Mások visznek el oda bennünket, ahová mi magunk nem vagyunk hajlandók elmenni - azaz magába a halálba! Krisztus elfogadta, hogy ne legyenek saját jogai. Elfogadta, hogy az emberek becsméreljék Őt, de Ő ne viszonozza becsmérlésüket. Kész volt arra, hogy az emberek megfeszítsék, és Ő ne védje meg magát. Megtöretett a Golgotán, hogy mások bűnét vigye fel a Keresztre. Ugyanígy nekünk is meg kell törnünk, hogy hordozhassuk mások terhét, és ne ítéljük meg őket hibáikért és gyengeségeikért.

Isten gyakran azokat választja segítségül megfeszíteni – a még meg nem feszített területeinken –, akik felszegeznek bennünket a Keresztre. Fel kell hagynunk a harccal a folyamat, az emberek, a körülmények ellenében, amelyeket és akiket Isten állít utunkba. Éppen ők vezethetnek el bennünket addig a pontig, ahol meghalunk azon régi erődítményeink számára – pontosan ezért harcolunk ennyire keményen ellenük. Olyanná kell válnunk, mint Jób: „Hiszen megölhet engem, én akkor is bízom benne.” (Jób 13,15 az eredeti szöveg nyomán.)

Ezidő alatt lehet, hogy minden nap keserűséggel, nehezteléssel és haraggal kell megküzdened. Csaták dúlhatnak a bensődben. Kimerülhetsz és ez arra késztethet, hogy könnyen elveszítsd békességedet és türelmedet. Ezidő alatt fontos, hogy összpontosíts.

„Akinek szilárd a jelleme (szándéka, lelkülete, szíve), azt megőrzöd teljes békében, mert Benned bízik” (Ézsaiás 26,3)

Az emberek általában addig kúsznak el a halálfolyamat elől, amíg el nem jutnak arra a pontra, ahol már nem tudják elviselni, hogy ne haljanak meg. Kezdik felismerni, hogy cselekedeteikkel túl sok ember életére hatottak negatívan, és nem maradt más hátra, mint megváltozni.
5. SZÜKSÉGÜNK VAN EGY JÓZSEFRE, AKI ELVISZI HOLTTESTÜNKET A SÍRBA
„amikor pedig este lett, jött egy Arimateából való József nevű gazdag ember, aki maga is tanítványa volt Jézusnak, ez bement Pilátushoz és elkérte Jézus testét. Ekkor Pilátus megparancsolta (elrendelte), hogy adják át neki, és József, miután átvette (megkapta) a testet, tiszta gyolcsba csavarta, és elhelyezte azt a maga új sírboltjába, amit a sziklába vágtak, és egy nagy követ gördített a síremlék ajtajához, s elment” (Máté 27,57-60)

Ahogy átmegyünk énünk halálfolyamatán szükségünk van olyan emberekre, akik feltétel nélkül szeretnek bennünket, akik engednek minket változni, és akik nem érzik fenyegetve magukat, ha másképp cselekszünk. Akkor is szeretnek és elfogadnak bennünket – bárhol is tartsunk ebben a halálfolyamatban – ha úgy tűnik, hogy nem változunk. Ezek azok az emberek, akik:
· történjen bármi, mellettünk állnak és hordoznak bennünket.

· nem űznek kisded játékokat velünk.

· nem követelnek tőlünk semmit.

· nem vádolnak bennünket, és nem próbálnak uralkodni rajtunk

· a szeretet, a nyugalom és biztonság légkörét biztosítják amíg ez a halálfolyamat kimunkálkodik értelmünkön, akaratunkon és érzelmeinken keresztül.

6. SZÜKSÉGÜNK VAN AZOKRA, AKIK ŐRT ÁLLNAK A HALÁL EZEN „SÍRJÁNÁL”
„…van őrségetek, menjetek őriztessétek a sírt, ahogy tudjátok, azok pedig elmentek, lepecsételték a követ, őrséget állítottak a sírüreghez (őrséggel biztosították a sírt). (Máté 27,64-66)

Ezek azok, akik látják, mennyire kimerít bennünket a halálfolyamat, mégis „megfeszítik meglazult kötelünket” és nem kritizálnak bennünket.

Ezen a ponton a megpróbáltatás és megaláztatás idejét éljük, és gyengeségeink sokak előtt nyilvánvalók, főleg a hozzánk közelállók előtt. Sokan kritizálnak bennünket és belénkkötnek, mert látják azt az ürességet, amit jelenleg érzünk, s azt hihetik, hogy elvesztettük Isten kenetét vagy jelenlétét. Nem értik, hogy minden halált egy új élet követ, amely megnövekedett mértékben válik gyümölcsözővé.

„Mert ahol hulla (tetem) van, odagyűl(ekez)nek a keselyűk.” (Máté 24,28)

Ez egy veszélyes időszak, amikor sok ember elvetél a folyamatban. A „sír”, ami az élet inkubátora volt, most a „halál koporsójává” válik, ha nem védenek meg bennünket. Ez a metszés időszaka. A múltban teremtünk gyümölcsöt, de most úgy tűnik, hogy életünk vagy szolgálatunk nem gyümölcsöző.

„minden szőlővesszőt, amely bennem nem hoz gyümölcsöt, lemetsz és minden gyümölcstermőt megtisztít, hogy több gyümölcsöt teremjen (hozzon)” (János 15,2)

Ebben az időszakban hagyj abba minden önvizsgálatot, ne foglalkozz semmi mással, ne keress mást, amit a Kereszthez vihetnél. Kezdd el élni a nyugalom időszakát, és hagyd a belső emberedet magára, hogy ez a halálfolyamat teljessé váljon.
7. A HALÁLFOLYAMAT MÉLY BELSŐ SÓHAJT VAGY GYÖTRELMET SZABADÍT FEL
„mert amint Jónás három nap és három éjjel volt a tengeri szörny gyomrában, úgy lesz az Emberfia három nap és három éjjel a föld szívében.” (Máté 12,40)

Jónás bizonyára nagyfokú zavarodottságot és aggodalmakat élt át a nagy hal gyomrában. Te is a zavarodottság állapotában találhatod magad.

Amint kezdünk meghalni azon erődítmények számára, amelyek befolyással vannak ránk szomorúságot, haragot, zavarodottságot, csüggedtséget, levertséget, fáradtságot vagy nyugtalanságot tapasztalhatunk meg. A halál mélyen munkálódik ki bennünk a régi indítékok és szokásos gyakorlatok ellenében. Ez az időszak órákig, napokig, hetekig vagy hónapokig tarthat. Zavarodott kiáltásunk az alábbiakat takarhatja:
· „Nem tudom, hogy mi történik velem”
· „Belefáradtam már ebbe az egész küzdelembe és csatába.”
· „Annyira levertnek és aléltnak érzem magam.”
· „Mindig fáradt és álmos vagyok.”
· „Rosszabbul érzem magam, mint mielőtt elkezdtem foglalkozni ezekkel az erődítményekkel.”
Ahogy őszintén megtörve a kereszthez járulunk, kezdünk elnézőek lenni régi védelmi rendszerünk és önvédelmi mechanizmusaink nagy részével és kisded játékainkkal szemben, amelyet olyan sokáig űztünk. Pont ezek a dolgok biztosították a hajtóerőt, amelyek oly sok éven át űztek bennünket. Sérelmeinket és nehezteléseinket lovagoltuk meg. Nem nyugszik, aminek hústestünk adott életet, és nagy energia kell a fenntartásához. Most, hogy a hústestet felvittük a Keresztre kimerültség vesz erőt rajtunk. Ebben az időszakban Jézus szavaira kell összpontosítanunk:

„Fáradt vagy? Halálosan kimerült vagy? Kiégtél a vallástól? Gyere Hozzám! Gyere velem és helyreáll az életed. Megmutatom hogyan kell igazán pihenni. Járj Velem és dolgozz Velem – figyeld hogyan csinálom Én. Tanuld meg a kegyelem természetes ritmusát. Nem rakok rád semmi nehéz, vagy alkalmatlan terhet. Maradj a társaságomban, és megtanulsz szabadon és könnyen élni.” (Máté 11,28 „Az üzenet” című modern nyelvezetű Biblia nyomán)

A hústest minden erődítményét (szokásrendszerét) nyugtalanság jellemezte, és ez arra sarkallt bennünket, hogy törekedjünk hústestünk folyamatos erősítésére. Belső harcaink elveszik erőnket, ezért nem tudunk Istennel való közösségünkre koncentrálni Egy hatalmas érzelmi, értelmi és szellemi csalódáson mehetünk keresztül. Ez mind a halálfolyamat, a feltámadás és az átváltozás része.

„A „megérkezés” és a „nyugalom” ígérete még mindig Isten népének rendelkezésére áll. Maga Isten is pihen. Az utazás végén biztosan Istennél fogunk pihenni. Tartsunk ki tehát és érkezzünk meg végül a nyugalom helyére, és ne maradjunk le róla valamilyen engedetlenség folytán.” (Zsidók 4,10-11 „Az üzenet” című modern nyelvezetű Biblia nyomán)
8. AZ ÉRZÉKENYSÉG HELYÉHEZ ÉRÜNK

„... Ne érints engem, mert még nem mentem fel az Atyához,...” (János 20,17)

Az Atya nem azonnal támasztotta fel Jézust miután előjött a halálsírból. Még nem volt kész arra, hogy Mária megragadja Őt.

A sírban eltöltött időszak után időre lehet szükségünk ahhoz, hogy megállapodjunk ebben, a bennünk megszülető, új feltámadott életben. Itt az ideje annak, hogy Isten jelenlétének gyakorlására kifejlesszük érzékenységünket. Úgy kell elkezdenünk megízlelni ennek az újonnan megtalált szabadságnak az ízét, hogy időt szakítunk arra, hogy csendességben elmélkedjünk és várjuk Istent, hogy jobban megismerjük ezt az új, általa belénk ültetett jellemet. Ezekben a csendes időszakokban fog megerősíteni bennünket és azt a munkát, amely a bensőnkben folyik.

„A mindenfajta kegyelem Istene, ki titeket Krisztusban örök dicsőségébe kihívott, miután keveset szenvedtetek, helyre fog igazítani, meg fog szilárdítani, fel fog erősíteni, meg fog alapozni.” (1 Péter 5,10)
9. KEZDJÜK FELVENNI KRISZTUS JELLEMÉT

„de a szemeik le voltak fogva, nehogy ráismerjenek” (Lukács 24,16)

Lehet, hogy az emberek nem ismerik fel benned az új embert, ahogy Jézust sem ismerték fel az emmausi úton. A hozzád legközelebb állók még mindig a régi követelményeket és elvárásokat támaszthatják veled szemben. Lehet, hogy új módon kezdesz érezni, ők, azonban, még nem tanultak meg bízni benned. „Ez vajon csak egy játék, hogy visszanyerje tetszésünket? Ezalkalommal meddig fog tartani? Egy darabig még figyelem, hogy tényleg megváltozott-e.”
Ez hasonló ahhoz, amikor új motort teszek a régi csónakomba. Tudom, hogy ugyanaz a csónak, mégsem úgy érzek, mint annak előtte. Eltartott egy ideig, amíg hozzászokom az új hangokhoz és rezgésekhez, és megismerkedem irányításával és sebességével

„…hogyan ismerték fel őt a kenyér megtöréséről” (Lukács 24,35)

A tanítványok végül meghitt közösség során ismerték fel az új Krisztust. Amint félretesszük régi kisded játékainkat („hírek, sport és időjárás”), átláthatóak leszünk és megengedjük az embereknek, hogy olyannak lássanak bennünket, amilyenek valójában vagyunk, az emberek elkezdenek bízni új mivoltunkban.

Megkezdődhet azoknak a kapcsolatoknak a helyreállítása és megerősítése, amelyek korábban feszültséggel voltak terhesek. Azok, akiket régi hústesties magatartásod megsebzett, elkezdhetnek megbocsátani neked és felszabadítani téged, és kezded látni, hogy új szeretet és egység épül közöttetek.
10. ELKEZDJÜK FELTÁMADOTT ÉS ÁTVÁLTOZOTT ÉLETÜNKET

Lukács 24,36-40, János 20,19-29

Itt látjuk, hogy Jézus teljes feltámadott életben jelent meg tanítványai előtt. Még mindig viseli a sebhelyeket, de sebei már nem fájnak, amikor valaki megérinti azokat.

Ez utazásunk azon pontja, amiért megéri elszenvedni a szellem összes gyötrelmét. Megbékéltünk a múltunkkal. Többé már nem reagálunk sértéssel, fájdalommal és haraggal, amikor valaki megérinti sebzett múltunkat. Igen, a sebhelyek ott vannak. Igen, az emlékek megmaradnak. Azonban a sérelem és bánat helyébe köszönetnyilvánítás és hálaadás lép azért, amit az Úr tett. Elménk most már nyitott azon új távlatokkal szemben, hogy megértsük és magunkévá tegyük Krisztus jellemét és azt, hogy kik vagyunk mi Őbenne. A nyugalom és békesség új világába érkezünk, amint Krisztusban újonnan megtalált azonosságunk szerint járunk.

„Ekkor megnyitotta értelmüket, hogy megértsék az Írásokat” (Lukács 24,45)
11. VÁLTOZÁS TÖRTÉNHET A KAPCSOLATOK ÉS TEKINTÉLY TERÜLETÉN
Lukács 24,46-49, Márk 16,14-20

Jézus hazament az Atyához, de Szellemét a tanítványokban hagyta. Megparancsolta nekik, hogy menjenek és adjanak életet másoknak, és gyógyítsanak másokat. Az új élet, ami a régi erődítmények helyébe lép most felhatalmaz és felken, hogy pont azokon a területeken szolgálj másoknak, amelyek fogságban tartottak a múltban. Legnagyobb szégyened most legnagyobb győzelmeddé és a sátán vereségévé válik, amint elkezdesz másokat a Kereszt útjára vezetni.
ZÁRÓGONDOLATOK

„Nem űzöm el őt előled egy évben, hogy ne legyen az ország puszta és elszaporodjék ellened a mező vadja. Apránként űzöm el őt előled, amíg te megszaporodsz és birtokba veszed az országot.”
(2 Mózes 23,29-30)

Ne feledd, ha elég sokáig harcolsz, előbb vagy utóbb veszíteni fogsz. Nem tudod egyedül megvívni a csatát és győzni az erődítmények felett. Meg kell adnod magad a Kereszt művének; ezután az Úr veszi fel a harcot és legyőzi az erődítményeket általad. Ezt legjobban a 2 Mózes 23,20-33-ban láthatjuk.

Ennek az egész folyamatnak a beteljesülése teljes mértékben a hiten múlik! Ha siettetjük a folyamatot újból és újból lemászhatunk a Keresztről vagy kijöhetünk a sírból mielőtt az beteljesedik. Ennek az új életnek a titka abban rejlik, hogy meghalunk önmagunknak, hogy Krisztus szabadon élhesse életét rajtunk keresztül. Soha nem lesznek szabadok azok, akik azért akarnak szabadok lenni, hogy továbbra is egy énközpontú világban éljenek. A problémáink elől való elmenekülés nem válasz.

„Aki igyekszik (azon van), hogy lelkét megtartsa, elveszíti, aki pedig elveszíti, életben tartja azt.” (Lukács 17,33)

„A bemerítkezés ővele együtt eltemetett minket a halálba, hogy amiként a Krisztust a halottak közül az Atya dicsősége feltámasztotta, úgy mi is megújult életben járjunk. Hiszen, ha eljutottunk arra, hogy halálának hasonmásával összenőjünk, feltámadásával is összenőttekké leszünk. Mert tudjuk, hogy óemberünk vele együtt megfeszíttetett, hogy a vétek teste tehetetlenné váljék, hogy tovább ne legyünk a vétek rabszolgái, mert aki meghalt, az igazságossá lett, és a vétektől szabaddá. … Ti is hát halottaknak számítsátok magatokat, miután a vétek megölt titeket, mindamellett élőknek is Isten által a Krisztus Jézusban.” (Róma 6,4-7.11)
LEGMÉLYEBB HÁLÁM

Hadd nyilvánítsam ki köszönetemet és tiszteletemet John és Paula Sandford, Carroll Thompson, Dr Neü Anderson, Francis Frangipane, Francis McNutt, Roy Hession, Andrew Murray és mások szolgálatának. Ők segítettek abban, hogy megértsem ezt, a Golgotához vezető utat és rálépjek erre az útra, amelyen mindannyiunknak járnunk kell, miközben megéljük gyógyulásunkat és elménk megújulását.

AZ Ő HIBÁJUK
Mások hibáztatása és a neheztelés egész gyakorlata elvesztegetett idő, és semmit nem érünk el vele. Nem számít mennyi hibát találsz egy másik személyben, vagy a felelősség mértéke, amit a fejére olvasol. Mindez nem fog megváltoztatni téged.
Az egyedüli dolog, amit elérsz az ilyen gyakorlattal az az, hogy távol tartod magad a reflektorfénytől. Elvéted a célt, ha külső okot keresel arra, ami bensődben zajlik. Igaz, hogy sikerülhet másban bűntudatot ébresztened; igaz, hogy sok negatív érzelmet bocsáthatsz ki magadból, de nem jársz sikerrel a téged boldogtalanná tévő veledszületett természeted megváltoztatásában.

A VÁLASZTÁS HATALMA

Isten mindannyiunknak adott egy drága ajándékot, amivel még az angyalok sem rendelkeznek. A VÁLASZTÁS HATALMÁT adta nekünk! Ezt az erőt bölcsen kell használnunk.
VÁLASZD AZ ÉLETET…………………………………..
A    HALÁL    HELYETT
VÁLASZD A SZERETETET…………………………….
A GYŰLÖLET HELYETT
VÁLASZD A MEGBOCSÁTÁST………….
A MEG NEM BOCSÁTÁS HELYETT
VÁLASZD A GYÓGYÍTÁST………………………….
A MEGSEBZÉS HELYETT
VÁLASZD AZ ADÁST…………………………………...AZ ELVÉTEL HELYETT
VÁLASZD AZ ÉLET TEREMTÉSÉT…………
ANNAK PUSZTÍTÁSA HELYETT
VÁLASZD, HOGY A KERESZTEN ÉLSZ AHELYETT, HOGY HÚSTESTBEN JÁRSZ!

VÁLASZD, HOGY MEGVÁLTOZOL AHELYETT, HOGY OLYAN MARADSZ, AMELYEN VAGY!

(OG MANDINO)

